02 июн 13:29\nТеглар : Осиё футболи маълумотлар\nОсиё футболидаги баъзи маълумотларни савол-жавоб шаклида эътиборингизга ҳавола этамиз.\nСавол: Ча Бум Кун 1998 йилга қадар Бундеслигада энг кўп гол урган легионер бўлиб келаётганди. Унинг рекордини ким янгилаган?\nЖавоб: Стефан Чапуисат. Ушбу футболчи Бундеслигада 308 учрашув ўтказиб, 98та гол урган. У фаолияти давомида "Дармштадт", "Айнтрахт" ва "Байер" клубларида тўп тепган. Ҳозирда мазкур рекорд Роберт Левандовскига тегишли.\nСавол: Хитой Суперлигасининг 2019 йилги мавсумида энг кўп мухлис ташриф буюрган стадион қайси?\nЖавоб: Бу "Бейжинг" ФК уй учрашувларини ўтказадиган "Уоркерс" стадиони. Ўртача ҳар ўйинга 66,661 мухлис ташриф буюрди.\nСавол: ОЧЛда битта ўйинда энг кўп гол урган футболчи ким?\nЖавоб: Магно Алвес. Бразилиялик ҳужумчи "Гамба Осака" таркибида Вьетнамнинг "Да Нанг" клубига бир ўйинда 5та гол уришнинг уддасидан чиққан.\nСавол: 2018 йил аёллар ўртасидаги Осиё Кубогида ким тўпурар бўлган?\nЖавоб: Ли Йинг. Хитойлик ҳужумчи 7та гол билан мусобақа тўпурари бўлганди.\nСавол: Бешта Осиё Кубогида иштирок этган ягона футболчи ким?\nЖавоб: Игнатий Нестеров. Нестеров 2004 - 2019 йиллар оралиғида ўтказилган барча бешта мусобақада иштирок этиб, бу борада ўзига хос рекордчи ҳисобланади. Тўрт мартадан қатнашганлар: Ясухито Эндо (Япония), Женг Жи (Хитой) ва Маъсуд Шожайи (Эрон).\nСавол: Жанубий Корея К-лигасига қачон асос солинган?\nЖавоб: 1983 йилда. Маълумот учун Япония J-лигаси 1992 йилда, Хитой Суперлигаси эса 2004 йилдан йўлга қўйилган.\nСавол: Ҳам ОФК Кубоги, ҳам ОЧЛ финалида ўйнаб мағлубиятга учраган жамоа қайси?\nЖавоб: Бу Суриянинг "Ал Карама" клуби. "Ал Карама" 2006 йил ОЧЛ финалига чиқиб, "Чонбук Хюндай Моторс"га имкониятни бой берган. 2009 йилги ОФК Кубоги финалида эса "Қувайт СК"дан мағлуб бўлган.\nФутбол мутахассисларини тайёрлаш маркази очилиш маросими бўлиб ўтди 2\nФутбол мутахассисларини тайёрлаш маркази очилиш маросимига ОAВ вакилларини таклиф этамиз 3\nҲокимият масъуллари футбол майдонларини сотиб юборса, футбол қаердан ривожланади? 11\n02 июн 15:41:03\nSaid Jalol Xusayniy Eron, Yunis Mahmud,Iroq , Sebastyan Soriya, Qatar, Bekmayev, Jeparov, Ismayil Matar, BAA Amer Shaafi Iyordaniyalik, Hayrattantanakul Tayland darvozaboni bular ham 4 yo 5 marta qatnashgan 2004, 2007, 2011, 2015, 2019,


8 йил аввал 1534 siyrat.uz\nҚадрли болажонларим, ёмон сўздан, ҳақорат ва сўкишдан сақланинглар. Албатта, суюкли Муҳаммад алайҳиссалом айтадилар: «Мўмин одам ёмонловчи, лаънатловчи, бузуқ ва ахлоқсиз бўлмайди». (Термизий ривояти, ҳасан ҳадис деганлар).\nСизлар биласизларки, эй суюклиларим, Аллоҳ таоло бу тилни бизларга дўстларимизни хақоратлаш, биродарларимизни сўкиш, бузуқ сўзларни айтиш учун ато қилмаган. Балки тилни Аллоҳ менга Ўзи рози бўладиган, фойда берадиган нарсаларни айтишим ва у билан эҳтиёжларимни ифодалашим учун яратгандир.\nШунингдек, мени жаннатга олиб кирадиган амалларни айтиш учун берган. Масалан: Аллоҳни зикр қилиш , Аллоҳнинг Расулига саловат айтиш , салом бериш Қуръон ўқиш, рост сўзлаш , ҳақни гапириш , насиҳат қилиш , шукр қилиш ,изн сўраш... кабилар.Шу билан тилни сақловчи кишилардан бўламан. Расулуллоҳ соллаллоҳу алайҳи васаллам каби тил иффатини сақловчи бўламан. Энди Аллоҳнинг Расулини яхши кўрувчи мусулмон тилини Аллоҳдан бўлган неъмат экани, у билан Аллоҳ рози бўладиган нарсаларни гапириш керак эканини билади.\nУ Зот каби раҳмли бўл


Фергюсоннинг автобиографиясидан 45та хато топишди / CHAMPIONAT.asia\nФергюсоннинг автобиографиясидан 45та хато топишди\n18 ноя 16:08\nЎқувчилар «Манчестер Юнайтед» футбол клуби бош мураббийи Алекс Фергюсоннинг «Менинг автобиографиям» номли китобидан камида 45та хато топишди. Бу ҳақда Британиянинг The Daily Mirror нашри хабар бермоқда.\nГазета маълумотларига кўра, Hodder and Stoughton нашриёти автобиография матнидаги хатолардан норози бўлган ўқувчилардан бирига, агар у китобни қайтариб берса, китоб пулини қайтариб беришга рози бўлган. Нашриёт бош директори Жейми Ходдер-Уильямс ушбу ўқувчига ёзган хатида, китобда ноаниқликлар борлигини тан олган. Ноширнинг сўзларига кўра, Фергюсоннинг автобиографияси бир неча бор текширувдан ўтган, шунга қарамай хатолардан барибир қочиб қутилиб бўлмаган.\nКўплаб ҳолатларда хатоликлар у ёки бу воқеа йилининг хато кўрсатилиши билан боғлиқ. Масалан, Фергюсон унга кардиостимуляторни 2002 йил апрелида ўрнатишганини ёзган, аслида эса бу воқеа 2004 йил мартида бўлган.\nШунингдек, Фергюсон Райан Гиггзнинг «Юнайтед»да дебют қилгани ёши борасида ҳам адашган – унинг ёзишича уэльслик футболчи илк бор жамоа сафида майдонга тушганида 16 ёш бўлган, аслида эса Гиггз «Юнайтед»да дебют қилганида 17 ёш бўлган. Бундан ташқари, китобда «МЮ» 2001 йили Яп Стамни «Рома»га сотгани ёзилган, аслида эса голландиялик ҳимоячи Римнинг бошқа бир жамоаси – «Лацио» билан шартнома имзолаган.\nШотландиялик мураббий ўз китобини 22 октябрь куни тақдим этган эди. Савдоларнинг биринчи ҳафтасида 115 минг 547 дона «Менинг автобиографиям» сотилди ва нон-фикшн жанридаги савдоларнинг янги рекордига айланди.\nФергюсон 1986-2013 йиллар давомида «Манчестер Юнайтед»га устозлик қилган. Шотландиялик мутахассис жамоа билан бирга 13 марта Англия чемпионатида ғолиб чиққан, беш марта мамлакат Кубогини қўлга киритган ва икки марта Чепионлар лигасида ғалаба қозонган. Фергюсон жамоадан кетиши ҳақида 2013 йил майида эълон қилди. Шу вақтгача «Эвертон»да ишлаб келган Дэвид Мойес эса «МЮ»нинг янги устозига айланди.


Фарзандли бўлгач, кўзим хиралашди… - 1 Февраля 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2016 » Февраль » 1 » Фарзандли бўлгач, кўзим хиралашди…\nҚизим дунёга келгач, кўриш қобилиятим пасайди. Чамаси олти-етти ой давомида узоқдаги нарса-буюмни хира кўрдим. Тиббий текширувлар туғруқ асоратида кўз парадасининг шикастлангани, юзаси ғадир-будир кўринишга келганини кўрсатди. Шифокор хавотирга ўрин йўқ, вақти – соати билан ўтиб кетади, деган бўлсада, баъзида узоқни кўра олмаяпман. Наҳот бу ўзгаришлар туғруқ билан боғлиқ бўлса? Ёки бошқа бирор сабаби бўлиши мумкинми?\nСадоқат Носирова, Тошкент вилояти\nСаволга шифокор -окулист Нодира РАСУЛОВА жавоб беради:\nКўриш қобилиятининг пасайишига турли омиллар сабаб бўлиши мумкин. Эслаб кўринг, ҳомиладорлик пайти окулист шифокор кўригидан ўтганингизда кўриш қобилиятингиз қай тариқа текширилган? Бирор ўзгариш аниқланмаганми? Узоқни хира кўриш аввалдан кўзда мавжуд бўлган «плюс» ёки «минус»нинг ривожланиши билан боғлиқ бўлиши ҳам мумкин. Айни вазиятда кўз тўр пардасининг ультратовушли текширувини ўтказиб, кўз босимини ўлчаш, ички қаватларида қон қуйилиши содир бўлмаганми текшириш керак. Туғруқ вақти аёл кучанганида артериал қон босимининг ошиши, кўз ички босимининг кўтарилишига ҳам таъсир қилиши мумкин. Тўғри бу ўзгаришлар вақти билан ўтиб кетади. Аммо шунда ҳам эътиборсизлик қилиш ярамайди. Окулист кўригидан ўтиб, узоқни хира кўришнинг асл сабабини аниқлаштиринг. Шунга кўра зарурий муолажа олинг. Мутахассис тавсияси билан кўз гимнастикаси, турли витаминлар ва кўриш қобилиятини мустаҳкамловчи усуллар тадбиқ этилади. Кўпроқ кўкатлар енг, мандарин, лимон, сабзи таркибида ҳам кўз учун фойдали моддалар кўп. Дарвоқе ҳомиладорлик пайти камқон бўлмаганмисиз? Қонда гемоглабин миқдорининг пастлиги ҳам кўриш қобилиятининг пасайишига сабаб бўлади.\nКатегория: Foydali maslahatlar / Полезны советы | Просмотров: 1030 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


Муниса Ризаева дўконининг очилиш маросимини ўтказди » Ўзбекистон янгиликлари – Zamin.uz\nМуниса Ризаева дўконининг очилиш маросимини ўтказди\nАввалроқ, хонанда Муниса Ризаева “Monis” номли либослар дўкони очгани ҳақида хабар берган эдик. Тошкент шаҳрининг марказида жойлашган ушбу дўконда аёллар либослари сотилиши билан бирга, буюртма асосида тикиб ҳам берилади. Дўкон ташкил этилганига анча бўлган бўлсада, хонанда унинг очилиш маросимини ўтказмаган эди. Бу ҳақда "Qalampir.uz" хабар берди.\nКеча, 21 август куни Муниса Ризаевага тегишли модалар уйининг илк коллекцияси намойиши ва очилиш маросими бўлиб ўтди. Унда ўзбек шоу-бизнесининг таниқли вакиллари “Ниҳол” мукофоти совриндорлари Нигора Исмоилова, Мадина Мумтоз, Умидахон, актрисалар Ҳалима Ибрагимова, Севара Солиева, телебошловчилар Лазиза Нозимхонова, Дилноза Саидова иштирок этди.\nПодиумда модалар уйи ходимлари томонидан тикилган миллий ва замонавий услубдаги оқшом ва кундалик либослар ўрин олган. Муниса Ризаеванинг мухлислари тақдимотда намойиш этилган айрим либосларни хонанданинг эгнида ҳам кўришган.\nИжтимоий тармоқлар орқали тақдимотдаги таассуротларини ёзиб қолдираётган хонандалар коллекция манзур келганини айтишмоқда.


hidoyat.uz – “Мовароуннаҳр” нашриётининг сайти - Куз қўшиғи\n2017 йил 18 март\nКуз. Кузак сарғайган япроқларни дарахт шохларидан беомон юлиб олмоқда. Кечагина яшнаб кўзларимизни қувонтирган барглар бугун оёқларимиз остига тўкилмоқда. Узилган япроқларнинг чирт-чирти, оёқ остида эзилиб нола қилаётган хазонларнинг шиғир-шиғири... Уларнинг дардига бир қулоқ тутинг-а, улар куйлаяптими ёки йиғлаяптими? Улар гўё:\nЙиллар пойимизга сингиб бормоқда,\nҲаётдан юлганча вақтнинг парчасин.\nУмр кексаликнинг дилин ёрмоқда,\nБир кун... Ташлаб кетажакмиз барчасин, дейишаётгандек...\nХазонлар қўшиғи кучайиб бормоқда: чирт-чирт, чирт-чирт. Бир дам юрагингиз унинг маъюс сасидан чўғланади, озорланади. Наҳотки инсон умри ҳам бир лаҳзалик? Ибтидо борки, интиҳо бор, деб куйламаяптими хазонлар? Улар тўрт кунлик дунёда шунчаки яшаб ўтма, савоб ишлар қилиб қол, деб огоҳлантирмаяптими? Япроқлар-чи япроқлар? Бизни чанглардан қутқариб танамизни кислород билан тўйинтиргани уларнинг хизмати эмасми? Демак, биз ҳатто ана шу япроқлардан ҳам ибрат олишимиз керак. Шундай яшаб ўтайликки, умримизга боқиб, қанчадан-қанча қалблар чўғлансин, яхшилик қилишга чоғлансин!\n224 марта ўқилган.


Россия рубли курсининг пасайиши Тожикистондаги меҳнат муҳожирлари оилаларига салбий таъсир кўрсатмоқда\nБир ҳафта ичида иккинчи маротаба Россия рубли курси кескин пасайиб кетди ва бу Тожикистондаги меҳнат муҳожирлари оилаларини ташвишга солмоқда.\n30 сентябрь куни Миллий банк рублнинг расмий курсини минг рус рублига 131,1 сомоний деб белгилади ва бу бир ҳафта аввалги курсга нисбатан 7-8 сомонийга кам. Банклар 1000 рублни 129 дан 131 сомонийгача айирбошламоқда.\nАҳолининг айтишича, пандемия шароитида Россияда ишлаётган қариндошларидан пул ўтказмалари ҳажми камайган ва шу сабабли рубль курсининг пасайиши барчага сезилмоқда.\nДушанбе шаҳрида яшовчи Шахло Азизованинг айтишича, 30 сентябрь куни Россиядан унга юборилган 9000 рубль 70 сомонийга «арзонроқ» бўлиб қолган. «Барча озиқ-овқат маҳсулотларининг нархи кўтарилди, Россиядан ҳам кам пул келяпти. Аксига олиб, рублнинг курси тушиб кетди, энди кун кечиришимиз қийинлашади », - дейди Азизова.\nТожикистон Миллий банки раҳбарияти 30 сентябрь куни Россияда рубль АҚШ долларига нисбатан қадрсизлангани сабабли рублининг сомонийга нисбатан қиймати ҳам тушганлигини эълон қилди. ТМБ матбуот маркази вакиллари рублнинг пасайишини пандемия оқибатлари ва «ташқи омиллар» таъсири билан боғлашди, аммо қўшимча изоҳ беришдан бош тортишди.\nИқтисодий эксперт Нуриддин Қаюмов дунёда энергия нархларининг пасайиши, шу жумладан Россия нефти, шунингдек Россия валюта бозоридаги ўзгаришлар Тожикистондаги рублга таъсир қилиши мумкинлигини айтади.\n30 сентябрь куни у «Радио Озоди»га берган интервьюсида рублнинг пасайиши нафақат Тожикистондаги айрим оилалар фаровонлигига, балки бутун мамлакат иқтисодиётига таъсир қилишини айтди. «Чет эл валюталарининг қадрсизланиши билан боғлиқ ушбу муаммоларни ҳал қилиш учун Тожикистонда корхоналар ташкил этиш, ишлаб чиқаришни кўпайтириш ва аҳолини янги иш ўринлари билан таъминлаш керак», - дея тушунтирди тожикистонлик эксперт.\nАйни пайтда Россия ушбу мамлакатда меҳнат миграциясида бўлган юз минглаб тожикистонлик фуқароларнинг даромад манбайи ҳисобланади. Ўтган йили Россиядан пул ўтказмалари ҳажми 2,7 миллиард долларни ташкил этган эди.\nАввалроқ Россия Марказий банки жорий йилнинг биринчи чорагида меҳнат муҳожирлари Россиядан Тожикистонга 359 миллион доллар ўтказганлиги ҳақида хабар берган эди. Ушбу кўрсатгич ўтган йилнинг шу даврига нисбатан 103 миллионга камдир.\nТожикистон ҳукумати коронавирус пандемияси сабаб Россиядан меҳнат муҳожирларининг пул ўтказмалари кескин камайганлигини бир неча бор таъкидлаган.\nТожикистон аввал ҳам Россия рублининг тушиши мамлакат иқтисодиётига қанчалик таъсир қилишини бошдан ўтказган. 2014 йилда бир қатор тожик банклари Россия рублининг кескин пасайиши туфайли инқирозга дуч келишди. «Тажпромбанк» ва «Фононбанк» банкрот бўлиб, ўз фаолиятини тўхтатди, Тожикистоннинг энг йирик икки банки - «Агроинвестбанк» ва «Тожиксодиротбанк» ҳали ҳам чуқур инқирозга учраб, тўловга қодир эмас.


ИнтерФУТБОЛ :: «Манчестер Сити» салтанатига саёҳат (фотогалерея)\n«Манчестер Сити» салтанатига саёҳат (фотогалерея)\n«Манчестер Сити» 100 йилдан ошиқ вақт мобайнида «МЮ» соясида яшади - бу ерда гап фақат совринлар ҳақида бормаяпти. Англиянинг энг кўп унвонга эга клуби футболчилари «Орзулар театри»да тўп сурган паллада, «Сити» ўз ўйинларини камтарона «Мейн Роуд»да ўтказарди.\nҲаммаси 2000 йилга келиб ўзгарди. «Шаҳарликлар» янги «Сити оф Манчестер»га кўчиб ўтишди, Амирликлардан келган катта пуллар эса арена номини «Этиҳад»га ўзгартириб, унга йирик машғулотлар мажмуасини қўшиш имкониятини тақдим этди.\nШундан буён клуб академияси, аёллар жамоаси стадиони ва ҳаттоки, асосий таркиб базаси ҳам аренанинг рўпарасидаги кўчада фаолият юритмоқда: Англиянинг ҳеч бир клубида бунчалик қулайликни учратмайсиз.\nЯқинда sports.ru вакиллари Манчестернинг «мовий» қисмига ташриф буюриб, туманли ўлкадаги энг ривожланган спорт мажмуасини сайр қилишди. Қуйидаги фотожамланма орқали «Манчестер Сити»нинг ҳаёт тарзи билан атрофлича танишиб олишингиз мумкин.\n1. «Сити» 2003 йили «Мейн Роуд»дан «Сити оф Манчестер»га кўчиб ўтган. Бу арена клубга Ҳамдўстлик ўйинлари-2002дан мерос қолганди.\n2. «Манчестер Сити» дўконида клубга тааллуқли бўлган турли-туман маҳсулотларни харид қилиш имкони бор.\n3. Авваллари камтарона кўринишда бўлган клуб музейи шайх Мансур ташрифидан сўнг анча бойиди.\n4. Ўйин арафасида ушбу трибунага кираверишда гилам йўлакча тўшалади – табиийки, унинг ранги мовий бўлади.\n5. Tunnel Club ресторани ажойиб таассуротларни туҳфа этади. Турли таомлардан ташқари, қулай ҳудудга ўрнатилган ўриндиқлар иситиш тизими ва USB мосламалари билан жиҳозланган. Бундай имтиёздан фойдаланиш нархи – йилига 7500 фунт стерлинг.\n6. Tunnel Club ресторани остида жойлашган кийиниш хонасидаги манзара ҳам кишида ёрқин таассурот қолдиради. Одатда, Пеп Гвардиола шу хонанинг ўртасида туриб шогирдларига кўрсатмалар беради.\n7. Мураббийлар штабига ажратилган бу хонада танаффус вақтида биринчи бўлимдаги ҳолатларни такроран кўриб, таҳлил қилиш имконияти мавжуд.\n8. Аренага чиқишдаги ёзув: «Бутун сайёрани ларзага келтиринг».\n9. Мураббийлар штабига аталган ўриндиқлар ҳам иситиш тизими билан таъминланган.\n10. Сайёҳлар, ҳаттоки, клуб ходимларига ҳам майса устига чиқиш тақиқланади. Фақат майдон ҳолатини назорат қилувчи агрономларгагина бундай ҳуқуқ берилган.\n11. «Микст-зона» «Этиҳад»нинг энг тор қисмларидан биридир. Кўпинча ўйиндан сўнг бу ерга одам сиғмай қолади.\n12. Конференц-зал ўз бағрига 105 мухбирни сиғдиради.\n13. Асосий таркиб жойлашадиган базани суратга олиш, ичига кириш тақиқланади.\n14. Жамоа бош стадиондан 700 метр узоқликда машғулот ўтказади. Шу боис ўйиндан олдин автобусдаги сайр учун атиги бир-икки дақиқа кетади, холос.\nОхирига рамка ичида:\nЭкскурсия академия ҳудудига ўтиши ҳамоно, сайёҳлардан фотоаппаратларни ўчириш талаб этилади. Бундай чеклов Буюк Британия қонунчилиги билан изоҳланади: 16 ёшгача бўлган болаларни суратга олиш учун, гарчи у тасодифан ёки узоқдан бўлса ҳам, ота-оналарнинг ёзма ижозатини олиш даркор.\nАбдуллохон ИСРОИЛХОНОВ тайёрлади\n06:17 «Катта Менго» самараси (0)\n05:04 Месси – 6 карра «Олтин бутса» соҳиби! (0)\n04:13 Лэмпард - Терри финали (0)\n01:55 «Ливерпуль» улуши «Сити»никидан кўп ёхуд АПЛнинг улкан мукофот жамғармасига назар (0)\n21:00 Мураббийлар учун махсус семинар ўтказилди (0)\n20:48 Туркия термаси Ўзбекистонга қарши таркибни эълон қилди, биз эса... (0)\n15:36 Мбаппе ва Неймарнинг муносабати яхши эмас (0)\n12:46 Совринсиз ўтган минглаб кунлар… (0)\n11:42 Люка ДИНЬ: «РАҚИБГА АТАЙИН ЖАРОҲАТ ЕТКАЗАДИГАН ОДАТИМ ЙЎҚ» (0)\n10:35 МДҲ ҳудудидаги «янги Мессилар»га яна бир бора эътибор берамиз... (0)\n10:01 «Манчестер Сити» Гвардиоланинг «Ювентус»га кетиши ҳақидаги хабарни рад этди (0)\n09:36 Отабек Ғуломхўжаев: "Мен ҳужумкор футболни яхши кўраман ва индивидуал маҳоратга эга футболчиларни қадрлайман" (0)\n09:13 Яна алам дарёси тошди ёки яна "Пахтакор" ҳақида... (0)\n07:58 Суперлигада собиқ футболчи ва мураббийлари олдида қарздорлиги мавжуд клуб қолмади (0)\n07:35 Элдор Сакаев яна "Андижон" бош мураббийи-ми?! (0)\n06:56 Ёшлар терма жамоамиз Наманганда ғалаба қозонди (0)\n05:00 “Қўқон-1912” 2 нафар легионер билан ҳам шартномани бекор қилди (0)\n20:10 Путиндан Инфантинога орден (0)\n19:09 Хуанфран ҳам кетади (0)\n18:06 Кейта тез тикланмоқда... (0)\n15:03 Ильгиз Танташев U-20 Жаҳон чемпионатидан ўрин олган Уругвай - Норвегия ўйинида ишлайди (0)\n14:07 Ўзбекистон - КХДР ўртоқлик учрашувини туркманистонлик ҳакам бошқаради (0)\n13:03 Туркия - Ўзбекистон ўртоқлик учрашувини Сербилик ҳакамлар гуруҳи бошқариб боради (0)\n12:34 Евротур: "ТОП-5"ДАГИ ТАРИХИЙ ТЕНГЛИКНИ ҚАРАНГ... (0)\n11:05 Пятов ва Роналду тенг…ёки энг машҳур ва кўп болали футболчилар (0)


Сурия Исроил самолётини уриб туширганини маълум қилди\n15:59 / 17.03.2017\nСурия армияси мамлакат ҳаво кенгликларини бузиб ўтган Исроил ҲҲК самолётини уриб туширгани ҳақида маълум қилди. Бу ҳақда ҳарбий манбага асосланган ҳолда РИА Новости хабар тарқатган.\nАгентлик маълумотига кўра, исроилликларнинг 4 самолётидан биттаси уриб туширилган.\n«Бизнинг ҳаво ҳужумидан мудофаа тизимимиз ҳудуд бу ҳаракатга жавоб қайтарди ва самолётлардан бири уриб туширилди. Бошқа самолётлар учиб кетди», -дейилган баёнотда.\nБаёнотда айтилишича, Исроил авиациясининг нишони Сурия армиясининг Пальмирадаги объектлари бўлган.\nИсроил телевидениесининг «Ўнинчи канал»и эса Исроил ҳарбий-ҳаво кучлари самолётлари Сурия қуролли кучларининг С-200 зенит-ракета комплексидан ўққа тутилгани, бироқ улар нишонга тегмагани ҳақида хабар берган.\n«Исроил ҳарбий-ҳаво кучлари самолётлари «Ҳизбуллоҳ» ҳаракати учун мўлжалланган қуролли конвойга ҳужум уюштирди. Операция давомида самолётларга ҳаво мудофааси тизимлари ракеталаридан зарба берилди, бироқ уларга зарар етмади», — дейилган телеканал хабарида.


БЕЛБОҒЛИ КУРАШЧИЛАРИМИЗ ТУРКМАНИСТОНГА ЖЎНАБ КЕТИШДИ\nХабарингиз бор, жорий йилнинг 16-28 сентябрь кунлари Туркманистон пойтахти Ашхабод шаҳрида ёпиқ иншоотларда Осиё ўйинлари бўлиб ўтади. Нуфузли мусобақада муваффақиятли иштирок этиш мақсадида терма жамоалардан иборат спортчиларимиз машғулотларга зўр беришди. Хусусан, белбоғли курашчиларимиз ҳам.\nЁпиқ иншоотларда Осиё ўйинларида юқори марраларни кўзлаган полвонларимиз сўнгги ўқув-йиғин машғулотларини Ўзбекистон давлат жисмоний тарбия институти спорт залларида ўтказишди. Терма жамоа бош мураббийи Шавкат Мирзақулов ҳамда ёрдамчи мураббий Усмон Маҳаматов қўл остида етарлича тайёргарлик кўрган полвонларнинг мусобақада медаллар сони кўпайишига умид қилишмоқда.\nТерма жамоа таркибидан эса қуйидаги спортчилар ўрин эгаллашган:\nЭркаклар: Ҳусан Носиров (55 кг., Андижон), Абдурасул Ҳабибуллаев (60 кг., Наманган), Элбек Сотволдиев (66 кг., Наманган), Ҳусниддин Рўзиев (73 кг., Андижон), Элдор Неъматов (81 кг., Тошкент в.), Обидали Мавлонов (90 кг., Фарғона), Нуриддин Маҳаматов (100 кг., Тошкент вил.), Шерзод Раҳимов (+100 кг., Фарғона).\nАёллар: Шаҳзода Эргашева (50 кг., Андижон), Гулхуморой Дадабоева (55 кг., Андижон), Дилафрўз Мамажонова (65 кг., Наманган), Гулмира Исматова (70 кг., Самарқанд).\nШунингдек, ёпиқ иншоотлардаги Осиё ўйинларида халқаро тоифадаги ҳакамларимиздан Неъматжон Тўйчиев, Сергей Пак, Мираншоҳ Рўзиев, Равшан Дастировлар ҳам белбоғли кураш баҳсларини баҳолаб боришда ҳакамлар гуруҳидан жой олишган. Ушбу нуфузли беллашувлар олдидан 8 сентябрь куни Чирчиқ шаҳрида Ўзбекистон белбоғли кураш федерацияси томонидан терма жамоа аъзолари иштирокида тадбир ташкил этилди. Бир пиёла чой устида ўтган мазкур тадбирда федерация раиси Равшан Дастиров ва тадбирга таклиф этилган меҳмонлар полвонларнинг Туркманистон спорт ареналарида мамлакатимиз шарафини муносиб ҳимоя қилиб, шода медаллар билан қайтиш йўлида омадлар тилади. Тадбир сўнггида терма жамоа аъзоларига эсдалик совғалари топширилди. Бундай эътибор ва рағбатдан руҳланган полвонларимиз яхши натижалар билан қайтишни таъкидлаб ўтишди.\n— Полвонларимиз медалларга эга чиқиш учун бор имкониятларини ишга солишади деб ўйлайман, — дейди Ўзбекистон Белбоғли кураш федерацияси раиси Равшан Дастиров. — Жамоамиз аъзоларининг деярли барчаси тажрибали, демоқчи бўлганим, улар халқаро мусобақаларда доим кучли учликдан жой олишган. Эрон, Қирғизистон, Туркманистон, Тожикистон, Мўғилистон полвонлари асосий рақиб бўлиши мумкин. Бироқ спортчиларимиз рақибларининг аксариятини яхши билишади, қўллайдиган усуллари ҳам таниш. Шу нуқтаи назардан қарайдиган бўлсак, юқорида таъкидлаганимиздек, натижаларимиз юқори бўлиб, медалларимиз сони кўп бўлишга умид боғлаганмиз. Бугунгги тадбир ҳам полвонларимизга қайсидир маънода руҳиятига ижобий таъсир кўрсатди, назаримизда. Биласиз, спортчида жисмоний ва руҳий тайёргарлик юқори бўлса кўзланган мақсад, албатта, натижа беради.


Имомнинг рафиқаси: «Эрим МХХ ходимига танбеҳ бергани учун 13 йилга қамалди» – mulkdor.com\nMarch 6 2018, 08:03 ЖамиятИнсон ҳуқуқлариМақолаларЎзбекистон\n«Эрметов жаноблари яқин дўсти, МХХ бошқармаси Терроризмга қарши кураш бўлимининг бошлиғи И.Каримов ёрдамида жавобгарликдан қутулиб қолди. 2015 йил 15 апрелда эса эримнинг жияни Саидумарнинг Хоразмда ушланган 4 кг наркотик моддага алоқадорлиги аниқланди. “СНБ” ходимлари учун қулай фурсат келиб, жиянининг ғавғосига эримни ҳам аралаштиришга уринишди», – дейди Меҳрибон Раҳматуллаева.\nЎқувчини икки масала қизиқтириши мумкин: маъмурий жавобгарликка тортиб, кишини қийноқлар остида қилмаган ишларда айблаш – ноҳақ қамашнинг содда механизмими? Ёки диндан яхши хабари бор имомга «аёлга шилқимлик қилди» дейишдан бошқа айб топилмадими? Ҳар икки савол юзасидан жавоб йўқлигини яхши англаб турибмиз, аммо бир кишини тақдири нима бўлади?\nМақола: kun.uz сайтидан олинди\nҚишлоқ одамларида қўл теримидан воз кечишга умид ...\nСирдарё вилоятининг Оқолтин туманида замонавий пахта териш машиналари синовдан ўтказилаётган экан. Буни эшитган қишлоқ одамларида энди қўл теримидан воз кечарканмиз, деган ...\nЖамиятOctober 1 2019, 09:10


Норвегия Россияни асосий газ таъминотчиси мақомидан мосуво этмоқда\nГазпромнинг Европа бозоридаги улуши ўтган йили 10 фоизга камайди.\nНорвегия Россияни Ғарбий Европани газ билан таъминловчи асосий давлат мақомидан мосуво этди.\nReuter's агентлигининг хабар беришича, 2015 йилнинг биринчи чорагида Норвегия Ғарбий Европа давлатларига 29 миллиард кубометр газ етказиб берган. Россия эса шу давр мобайнида 20 миллиард кубометр газ сотган.\nНорвегия газига талабнинг кучайиши Ғарб давлатларининг Россия газ қарамлигидан қутилиш йўлидаги ҳаракати натижаси бўлди. Норвегия Ғарб давлатларига газ нархини талаб ва таклиф меъёрларидан келиб чиққан ҳолда белгиламоқда, яъни газ нархи талабга қараб арзонлаб ёки қимматлаб туриши мумкин. Россия эса Ғарб давлатлари билан узоқ муддатли шартнома тузади ҳамда газ нарҳини муайян даражада белгилаб қўйяди.\nАйни пайтда Россия Шарқий Европа ва Европа Иттифоқига газ етказиб берувчи асосий таминотчи бўлиб қолмоқда. Бироқ ўтган йили Европа Иттифоқи Россия газини сотиб олишни 10 фоизга камайтирган. Айни пайтда Россия Европанинг газга бўлган эҳтиёжини 42 фоизини қоплайди.Норвегия газини сотиб олиш эса 2014 йилда 34 фоиздан 38 фоизга кўпайган.


Ўтган 5 йил ичида олий таълим муассасаларига қабул квоталари сони 2,5 бараварга оширилди.\nБу кўрсаткич иқтисодиёт тармоқлари учун етарлими? Квоталарини ошириш орқали чекка ҳудудлардаги мутахассисларга бўлган талабни қанчалик қондира оламиз? Келинг, ушбу саволларга бир туманининг икки қишлоғи мисолида жавоб излашга ҳаракат қиламиз.\nМиришкор туманининг Помуқ ва Чандир қишлоқларида қарийб 40 минг киши истиқомат қилади. Мазкур ҳудудда 2 та шифохона, 10 та мактаб мавжуд. Аммо олий маълумотли мутахассислар тақчиллиги натижасида уларда ишловчиларнинг асосий қисмини ўрта махсус маълумотли мутахассислар ва олис масофалардан вақтинча қатнаб ишлайдиган кадрлар ташкил этади.\nМазкур ҳолат туфайли Помуқ ва Чандир қишлоғи аҳолиси на сифатли таълимдан на малакали тиббий хизматдан фойдалана олишмаяпти. Афсуски, бу вазият фақатгина шу ҳудудгагина тегишли эмас, исталган чекка ҳудуд аҳолисини шу муаммо қийнаб келмоқда.\nБунинг ҳалигача ечим топилмаётганининг яна бир сабаби бор. Сифатли таълим ололмаган чекка ҳудуд аҳолиси олий таълимга кириш жараёнида яхшироқ таълим олган марказларда яшовчи абитуриентларга рақобатда ютказмоқда.\nТўғри, давлат гранти асосида ўқиётган битирувчиларни чекка ҳудудда 3 йил ишлаб бериш шарти билан жўнатиш таклифи кўтарилди. Менинг шахсий фикримча бу йўл билан ҳозир муаммони бартараф эта олмаймиз. Чунки ушбу тизим таълим муассасаларида тақсимот жараёнларида коррупцион ҳолатларни келтириб чиқариш мумкин.\nШу билан бирга юқорида асосий эҳтиёж таълим ва тиббиёт муассасаларидаги ваканциялар ҳақида сўз юритилмоқда. Бу йўналишдаги олий таълим муассасаларининг аксарият битирувчилари қизлар ҳисобланади. Ҳеч бир ота-она бўйи етган қизининг бир ўзини республикамизнинг чекка ҳудудига жўнатишга рози бўлиши қийин.\nУнда Помуқ, Чандир қишлоқлари каби чекка ҳудудлардаги кадрлар етишмовчилигини қандай ҳал этиш мумкин?\nУчрашувлар жараёнида сайловчиларимизнинг ўзлари бунга жавобини ҳам айтишди. Яъни мактабларда ва шифохоналарда кўп йиллардан буён ишлаб келаётган ўрта махсус маълумотли кадрлар ёки мактабларнинг битирувчиларига тегишли вазирликлар томонидан кўпроқ мақсадли квота ажратилса, олам гулистон.\nТўғри, ҳозир ҳам мақсадли қабул учун квоталар ажратилмоқда. Аммо буни етарли ёки мавжуд эҳтиёжни тўлиқ қондиради деб айта олмаймиз. Мисол учун Миришкор тумани учун жорий йилда 9 та соғлиқни сақлаш йўналишида, 23 та педагогика соҳасида мақсадли квота ажратилган. Помуқ ва Чандир қишлоғи каби 10 дан ортиқ қишлоғи бор бўлган туманга ажратилган квота битта қишлоқни ҳам эҳтиёжини қондира олмайди.\nМақсадли қабул квоталарини кўпайтириш орқали биз шучаки битирувчиларни эмас, малакали кадрлар хизматига муҳтож бўлиб турган миллионлаб аҳолимиз эҳтиёжларини қондирамиз.\nТегишли мутасаддилар қабул квоталарини бунчага оширдик, бу йил шунча битирувчига диплом берилди каби рақамларга маҳлиё бўлавермасдан, чекка-чекка ҳудудларни ҳам олий маълумотли мутахассислар билан таъминлаш чораларини кўриши лозим.\nЗеро, Ўзбекистон ҳар бир фуқароси, қаерда яшашидан, қатъий назар тенг ҳуқуқлидир ҳамда сифатли таълим ва тиббий хизмат олиш ҳуқуқига эга.\nКиритилди: 14:37 07.07.2020. Ўқилди: 1800 марта. Фикрлар сони: 1 та.\nЧартер рейслар орқали кириб келаётган фуқаролар ўзлари...


iPhone 7 смартфонининг тақдимот санасига ойдинлик киритилди\n16:30 / 11.08.2016\nАмериканинг Apple компанияси ўзининг янги смартфони iPhone 7ни 2016-йил 7-сентябрь куниёқ оммага ошкор қилиши мумкин, деб хабар қилмоқда Bloomberg агентлиги ўз манбаларига таянган ҳолда.\nЭслатиб ўтамиз, iPhone 6 ва 6S’ларнинг тақдимоти ҳам сентябрь ойида ўтказилган эди. Уларнинг савдоси 19 ва 25-сентябрдан бошланганди. iPhone 7 телефони эса, 16-сентябрданоқ савдо пештахталарида пайдо бўлиши мумкин.\nБундан ташқари, Apple компанияси шу куни ўзининг яна бир янги авлод маҳсулоти Macbook Pro’ни ҳам намойиш этиши мумкин. Унинг дизайни янгиланиб, клавиатурасининг устки қисмига сенсорли панель ўрнатилган. Бироқ, агентлик бу хабарни инкор этиб, янги ноутбук бошқа куни тақдим этилишини таъкидлаган.\nШу куни Sony компанияси ҳам Нью-Йоркда ўзининг янги авлод PS4 Neo ўйин қурилмасини тақдим этиши кутилмоқда.


Маҳалла ва оилани қўллаб-қувватлаш вазирлиги бир йиллик фаолияти давомида қандай натижаларга эришди? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Касбим-фахрим/Маҳалла ва оилани қўллаб-қувватлаш вазирлиги бир йиллик фаолияти давомида қандай натижаларга эришди?\nЗўрлик ишлатишдан жабр кўрган шахсларни реабилитация қилиш ва мослаштириш марказларига мурожаат қилган 14 849 нафар фуқародан 5 796 нафарига психологик, 3 680 нафарига ҳуқуқий, 503 нафарига тиббий ёрдам кўрсатилди, 1 553 нафарининг бандлиги таъминланди. Тазйиқ ва зўравонликдан жабр кўрган 17 917 нафар хотин-қизларга «ҳимоя ордери» берилди.\n«Қиш ғамини ёзда кўр»\nНикоҳ шартномаси ҳақида нималарни биласиз?\nCоҳани ривожлантириш йўлида\nЧорвачилик тармоқларини давлат томонидан янада қўллаб-қувватлашга доир қўшимчачора-тадбирлар тўғрисида


Тбилисида тошқин қурбонлари сони 15 кишига етди\n06 май 2021, Тошкент вақти: 23:22\nГрузия пойтахти Тбилисида сув тошқини натижасида ҳалок бўлганлар сони 15 нафарга етди, 24 одам эса бедарак йўқолган.\n“Интерфакс” хабарига кўра, бугун эрталаб Тбилиси марказида Вере дарёси дарасидан яна бир кишининг ўлиги топилган. Жасад сувга чўккан машина ичида бўлган.\nТошқин бошланган пайти дарёга қулаган бир нечта машина қум ва балчиқ остида қолиб кетган. Ҳозирда сув сатҳи пасайиши натижасида дарёга қулаган машиналарни аниқлаш имкони пайдо бўлган.\nЯкшанба куни кечаси содир бўлган табиий офат қурбонлари хотирасига бугун Грузияда мотам куни деб эълон қилинган.\nШунингдек, тошқин оқибатларини бартараф қилишга кўмаклашиш учун бугун Тбилисида иш куни бекор қилинган.


Роналду: Нега Зидан айнан мени алмаштиради? Бу жонимга тегди\nМадриднинг «Реал» жамоаси ҳужумчиси Криштиану Роналду жамоа бош мураббийи Зайнидин Зиданнинг бошқарувини тушунмаяпти.\nУ ўзи Испания чемпионатининг 6-турида «Лас-Пальмас»га қарши кечган ва 2:2 ҳисобида якунланган ўйинда захирага олинганди. Роналду алмаштирилган вақтда «қаймоқранглилар» жамоаси 2:1 ҳисобида олдинда бораётганди.\nЗахира ўриндиғидалигида Роналду мураббийнинг қароридан ғазабланган: «Нега Зидан айнан мени алмаштирди? Ахир мен барча ишни бажараётгандим, биз ҳисобда олдинда бораётгандик. Бу менинг жонимга тегди», — дея Роналдунинг сўзларини келтирган Cuatro.\nБундан олдинги хабарларда футболчи Зиданга қарата рухсат этилмаган ҳақоратли сўзлар айтгани ҳақида маълум қилинганди.\nЎйиндан кейин Зидан футболчининг ҳаракатларидан қониқаётгани, уни асраш учун захирга олгани ҳақида айтиб ўтганди.


“Ўзбекнефтгаз”: Жорий йилнинг январь ойида жисмоний ва юридик шахслардан келиб тушган мурожаатлар таҳлил қилинди — Teletype\n“Ўзбекнефтгаз”: Жорий йилнинг январь ойида жисмоний ва юридик шахслардан келиб тушган мурожаатлар таҳлил қилинди\nЎзбекистон Республикаси “Жисмоний ва юридик шахсларнинг мурожаатлари тўғрисида”ги Қонунининг 23-, 34- ва 35-моддаларига мувофиқ, “Ўзбекнефтгаз” АЖга 2022 йилнинг январь ойида келиб тушган мурожаатлар Бошқарув аппарати билан ишлаш департаменти томонидан таҳлил қилиниб, бу бўйича акциядорлик жамияти Бошқаруви раиси Меҳриддин Абдуллаевга ҳисобот берилди.\n“Ўзбекнефтгаз” АЖга январь ойида жисмоний ва юридик шахслардан жами 107 та мурожаат келиб тушган бўлиб, барчаси ўрнатилган тартибда тааллуқлилиги бўйича масъул мансабдор шахслар томонидан кўриб чиқилиши таъминланди.\nМурожаатларнинг 105 таси (98%) жисмоний шахслардан, 2 таси (2%) юридик шахслардан келиб тушган. Улардан 57 таси (53%) электрон, 41 таси (38%) ёзма ва 9 таси (9%) оғзаки мурожаатлардир.\n• 48 таси (45%) ишга кириш;\n• 7 таси (6%) меҳнат муносабатлари;\n• 15 таси (14%) иш ҳақи ва моддий ёрдам кўрсатиш;\n• 4 таси (4%) раҳбарларнинг ноқонуний ҳатти-ҳаракатлари;\n• 33 таси (31%) бошқа масалаларни ташкил этди.\nМурожаатларни ҳудудлар кесимида таҳлил қилинганда, 57 таси Қашқадарё (53%), 12 таси Сурхондарё (11%), 10 таси Бухоро (9%), қолган 4 фоизи Самарқанд, Сирдарё вилоятларида ҳамда Тошкент шаҳрига тўғри келишини кўриш мумкин.\nМурожаатларнинг аксарият қисми жамиятнинг бошқарув аппаратида ҳал этилган. Назоратга олиб кўриб чиқилган жами 107 та мурожаатдан, 14 таси қаноатлантирилган, 58 таси бўйича тушунтиришлар берилган, 35 таси иш жараёнида.\nЖумладан, Ўзбекистон Республикаси Президентининг виртуал қабулхонаси, Халқ қабулхоналаридан жами 44 та мурожаат келиб тушган бўлиб, улардан 32 таси ижроси таъминланди, 12 таси кўриб чиқилмоқда.\nЎзбекистон Республикаси Бош вазири виртуал қабулхонаси сайти орқали келиб тушган жами 2 та мурожаат ҳам иш жараёнида кўриб чиқилмоқда.\nМурожаатларга тезкор жавоб бериш мақсадида расмий веб-сайтда “Онлайн-маслаҳатчи” модули фаолияти жорий этилиб, фуқароларга 76 та онлайн маслаҳатлар берилди.\nFebruary 9, 2022, 05:00


Чарли Чаплиннинг тобути нега ўғирлаб кетилган эди? - 7 Марта 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСуббота, 15.05.2021, 21:16\nГлавная » 2021 » Март » 7 » Чарли Чаплиннинг тобути нега ўғирлаб кетилган эди?\nЧарли Чаплиннинг тобути нега ўғирлаб кетилган эди?\nБуюк комик ва кино устаси Чарли Чаплин одамларни кулдириш билан машҳур бўлган, аммо ўлимидан кейин у билан содир бўлган воқеалар ҳеч кимга кулгили туюлмайди. «Дарё» комедия қиролининг вафотидан кейин содир юз берган ғайриоддий ҳодиса ҳақида ҳикоя қилади.\n1977 йил Рождество куни Чаплин вафот этади. Ўлимидан сўнг Швейцариянинг Женева кўли тепасидаги тепаликларда жойлашган Корсиэр-сур-Вевей қишлоғидаги қабристонга дафн этилган. Чаплиннинг Швейцарияга бориб қолиши ҳам ўзгача тарих. 1952 йилда Чаплиннинг «Диққат марказида» фильмининг премьераси АҚШда бўлиши керак эди. Аммо Чаплиннинг душманлари унинг ўзи ва фильмларини коммунистик хайрихоҳликда айблашган ва шу туфайли АҚШга қайта кириш визаси берилишини рад этишганидан сўнг, оила Швейцарияда қолиб яшашга мажбур бўлишган эди.\nДафн маросимидан бир неча ой ўтгач, 1978 йил 2 мартда икки безори жуда ғаройиб тарзда пул ишлашга қарор қилди: улар буюк Чаплиннинг жасадини қабрдан ўғирлаб, унинг бевасидан катта миқдордаги пул – 600 минг АҚШ доллари талаб қилишди. Уна Чарли Чаплиннинг тўртинчи рафиқаси (Милдред Харрис, Лита Грэй ва Паулетта Годдарддан кейин) ва драматург Евген ЎНилнинг қизи эди.\nЧаплиннинг беваси Унадан ўғрилар нақд 600 000 АҚШ доллар миқдорида тўловни талаб қилганидан сўнг, полиция унинг телефонини назоратда ушлаб кузата бошлади. Уна эрининг мурдаси учун ўғриларнинг бу талабини «кулгили» деб тўловни тўлашдан бош тортган эди. Полициячилар Уна хонимга гўёки рози бўлгандек ўзини тутишини илтимос қилишган. Уна хоним кейинчалик бу бемаъни ҳолатни «Агар Чаплин тирилиб келса, буни кўриб кулгидан яна қайта ўлиши мумкин эди» деб изоҳлаган. Полиция суриштирувига мамлакатнинг энг кчли детективлари жалб қилинди ва бундан ташқари минтақадаги 200 та телефон будкаларини туну кун кузатиш бошланди. Кейинроқ қўнғироқ қилувчилар унинг энг кенжа фарзандига таҳдид қилишди.\nБеш ҳафталик терговдан сўнг, полиция икки автомашина механиги – полшалик Роман Вардас ва болгариялик Ганцчо Ганевни ҳибсга олди. Аниқланишича, улар Чаплин мурдасини 17 май куни Чаплинлар оиласидан бир чақирим узоқликда жойлашган маккажўхори майдонига кўмиб юборишган.\nСудда эркаклар ҳеч қачон танани таҳқирлаш ёки уни олиб кетишни ният қилмаганликларини даъво қилишди. Дастлаб Чаплиннинг тобутини олиб ташлаш, қабрни чуқурроқ қазиш ва кейин уни ер ости қатлами остида яшириш режалаштирилган эди. Мурдани ўғирлаш ўрнига, улар фақат унинг йўқ бўлиб кетиши ҳақидаги таассурот қолдиришни хоҳлашганини айтишди. Аммо ишлар режадан чиқиб улар мурдани ўғирлашга мажбур бўлдилар. Йил охирига келиб, Швейцария суди иккала шахсни ҳам ўликларнинг тинчлигини бузишда ва товламачиликда айбдор деб топди.\nИнтернетда бу одамлар ва уларнинг кейинги тақдири ҳақида озгина маълумот мавжуд. Хабарларга кўра, икки жиноятчи 1977 йилда Италияда содир бўлган шунга ўхшаш воқеадан илҳомланиб, тезда бойиб кетишга умид қилишган. Судланганидан кейин икки эркак Уна Чаплин хонимга ўзларининг чин дилдан афсусланишларини билдирган мактублар юборишди. Охир оқибат Уна уларни кечирди.\nҲодиса уюштирувчиси деб топилган Вардас тўрт ярим йиллик оғир меҳнатга ҳукм қилинди. Ганев 18 ойлик шартли қамоқ жазосига ҳукм қилинди, чунки унинг жиноят учун жавобгарлиги чекланган эди.\nЧаплинга келсак, унинг оиласи келажакдаги ўғирлик уринишларини олдини олиш учун унинг жасадини бетон қабрга қайта кўмган. 6 футлик бетон қуйилган қабр қарорига унинг беваси Уна Чаплин келади. У бу қарорини яна бир шундай ҳодисани кўтара олмаслиги билан изоҳлаган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 30 | Добавил: Sherlaruz.CoM | Теги: #Yangilik, #habarlar, #xabarlar, #newsuz, #news, #uznews, #ahborot, #новости, #Yangiliklar | Рейтинг: 0.0/0


OzodDayjest: Вазир муовини хориждаги ватандошлар асосан қора меҳнат билан бандлигини эътироф этди\nЎзбекистонда камбағал касал бўлса, олдиндан ўлимни бўйнига олиб қўядиган бўлиб қолди (“Ҳуррият”, 14 март). “Ўтган йили бир қашқадарёлик танишим автоҳалокатга учради. Унинг бўйин суяги синиб, гапиролмай ва қимирлай олмай қолди. Тошкентдаги қурилишларда мардикорлик қилиб оиласини боқаётган эди. Қишлоқда хотини беш нафар гўдаги билан яшарди. Тошкентдаги катта бир шифохонада 15 кун ётди. Қариндошлари бир неча миллион сўм тўплаб олиб келиб беришди. Сўнг бу ер қиммат экан деб, уч миллион сўмга махсус тез ёрдам ёллаб, уни Қаршига олиб кетишди. У ерда аранг ўн кун ётишига маҳалла пул йиғиб берди. Аёл бешта боласини боқсинми ёки эрига ҳар куни 200 минг сўм топиб берсинми?! Пул йўқлигидан тиббий ёрдам тўхтаб қолди. Эллик ёшдаги одам пули йўқлигидан кўзи мўлтираб ётиб ўлди”, деб ёзади сиёсий шарҳловчи Иброҳим Норматов. Қайд этилишича, бундай мисоллар кўп, тиббиёт тубдан ислоҳ қилинмаса, кўзи мўлтираб ҳаёт билан эрта хайрлашадиган камбағаллар кўпаяверади.\nЎзбекистон Бандлик ва меҳнат муносабатлари вазирининг биринчи ўринбосари Эркин Муҳиддинов хорижда ишлаётган ватандошларнинг аксари қора меҳнат билан кун кўраётганини эътироф этди (“Оила даврасида”, 15 март). “Умумий ҳисобда тахминан 3 миллиондан ортиқ юртдошимиз хорижий давлатларда ишлаб юрибди. Лекин ачинарлиси, уларнинг аксарияти “қора меҳнат” билан банд. Бунинг сабаби, улар бирор касб ёки ҳунарга эга эмас”, деган вазир ўринбосари. Меҳнат вазирлиги расмийси Жанубий Кореяга ишга боришга тарафдорлар кўп эканини айтган. Корея Ўзбекистонга ажратган квота 3000 га яқин. Аммо мамлакатда “ҳозир кетаман” деб жомадон ҳозирлаб турганлар 200 мингдан ортиқ. Вазир ўринбосари Кореяга бораётган аксар ўзбекистонликлар ноқонуний тартибда қолишга уринаётганини ҳам қайд этган. “Кореяликларнинг республикамиздан кам номзод танлашининг сабаби, аксарият ўзбеклар ўша давлатга боргач, ўртада тузилган шартномага амал қилмайди. Масалан, шартномаси тугаса, ортига қайтишни истамайди. Кореялик ҳамкорларимиздан кўпинча шунга ўхшаган эътирозларни эшитамиз”, деган Э.Муҳиддинов.\nТошкент шаҳри Сергели тумани электр тармоқлари корхонаси бош муҳандиси 6000 доллар пора билан қўлга олинди (“Ҳуқуқ”, 15 март). Туманда ишлаб чиқариш корхонаси қураётган тадбиркор исми ошкор этилмаган бош муҳандисдан электр тармоғига уланиш учун рухсат сўраган. У эса зикр этилган миқдорда пора берса, иш хамирдан қил суғургандек осон битишини айтган. Бош муҳандис катта миқдордаги пора олаётганда прокуратура департаменти ходимлари томонидан ушланган.\nҚашқадарёда эса тамагир таълим мансабдори ушланди. Қамаши саноат коллежи директори Акбар Давлатов ишга кираётган Х.Жабборовадан 500 доллар пора талаб қилган. Х.Жабборова эса бу ҳақда ҳуқуқ идорасига хабар берган. Директор А.Давлатов коллежи ходимларидан бири орқали пора олгандан сўнг ушланган.


Исроил ҳукумати ҲАМАС билан оташкесим ўрнатиш бўйича келишувга эришди\nҒазо минтақасидан Исроилга отилаётган ракеталар, 2021 йил 19 майи\nИсроил ҳукумати Ғазо минтақасида оташкесим ўрнатиш қарорини маъқуллади. Бу ҳақда Исроил оммавий ахборот воситалари хабар қилди.\nАввалроқ Исроил ва араб матбуотида Исроил давлати ўт очишни тўхтатиш нияти борлигини мисрлик воситачиларга етказгани ҳақида хабарлар пайдо бўлган эди. Журналистлар маълумотига кўра, Фаластиннинг ҲАМАС радикал ҳаракати 21 май, жума кунидан бошлаб Исроилни ўққа тутишни бас қилишга тайёрлигини билдирган.\nҲАМАСдаги манбанинг Ливан нашрларига билдиришича, сулҳ тузиш имкони АҚШ президенти Жо Байденнинг Исроил бош вазири Бинямин Нетаняҳу билан мулоқотидан сўнг пайдо бўлган. Бунда Байден гўё Нетаняҳуга босим ўтказган.\nНашрлар қайдича, воситачилар фаластинликлардан ўт очишни биринчи бўлиб тўхтатишни илтимос қилишган. ҲАМАС бу таклифдан бош тортиб, томонлар ўт очишни бир пайтда тўхтатишини талаб қилган.\nТасдиқланмаган маълумотга кўра, Миср узоқ муддатли сулҳ битими тузиш учун Исроил ва Фаластин вакиллари учрашувини ташкил қилмоқчи.\nАҚШ давлат котиби Энтони Блинкен Вашингтон можаронинг юмшашини кутаётганини айтган. Давлат дапертаменти раҳбари оммавий ахборот воситаларининг оташкесимга оид хабарлари юзасидан изоҳ берган эмас.\nОташкесимга оид хабарлар манзарасида 20 май оқшомида Ғазо минтақасидан Исроил томонга тўртта ракета отилган.\nИсроил ҳамда Фаластин 10 майдан буён бир-бирига зарбалар йўлламоқда. Исроил ҳудудига жами тўрт мингдан ортиқ ракета отилиб, бир қанчаси нишонга теккан. Бир неча шаҳарга зарар етказилган, ўлганлар сони, сўнгги маълумотларга кўра, 10 дан ортиқ.\nИсроил ҳарбийлари ҲАМАС радикал гуруҳига оид масканлар дея иддао қилинаётган иншоотларни нишонга олишмоқда. Ғазо минтақасида бу ҳужумлар оқибатида 220 дан зиёд киши, жумладан тинч аҳоли вакиллари нобуд бўлган. Исроил ҲАМАСни ҳарбий масканларни Ғазонинг аҳоли яшайдиган даҳаларига жойлаштиришда айбламоқда.\nМинтақада бу гал зўрайган можаро 2014 йилдан бери юзага келган энг жиддий ҳолат ўлароқ баҳоланмоқда. Тўқнашув Шарқий Қуддусдаги бир нечта фаластинликни уйидан кўчириш бўйича суд қарори қабул қилинишидан келиб чиққан. Кейинроқ қарор ижроси тўхтатилган бўлса-да, тўқнашувлар давом этаверган.


ТИҚХММИ: Туронбанк АТБ билан ўзаро манфаатли ҳамкорлик йўлга қўйилган\n18:25 / 28.12.2020\nБарча соҳаларда бўлгани каби банк тизими ҳам мамлакатнинг молиявий ва иқтисодий асосини белгиловчи мезондир. Бугунги кунда унинг ривожини халқаро ҳамкорликларсиз, хорижий тажрибаларсиз тасаввур этиш қийин. Шундай экан, унинг илмий ва назарий асослари ҳамда амалий бошқаруви катта моҳият касб этиши тайин. Ўзаро тажриба алмашишлар ҳар томонлама манфаатли бўлиши ҳам аниқ. ТИҚХММИ билан Туронбанк АТБ ўртасидаги ўзаро манфаатли ҳамкорлик ана шу жиҳатдан катта аҳамият касб этмоқда.\nТуронбанк АТБ бошқаруви раисининг хорижий маслаҳатчиси Светличный Андрей Михайлович институтимиз профессор ўқитувчилари, таянч докторантлари ва магистрлари учун «Банк тизимини ривожлантиришда замонавий билим ва технологиялар» мавзусида семинар ўтказди.\nЗамонавий билим ва технология тараққиётнинг кафолатини белгиловчи омиллардандир. Хорижий маслаҳатчининг маърузаси барча иштирокчиларда катта қизиқиш уйғотибгина қолмай, балки уларнинг соҳавий билимларининг ошиши ҳамда мустаҳкамланишига ҳам ижобий таъсир ўтказганини берилган савол-жавоблар орқали ҳам сезмаслик мумкин эмас. Институтда «Турон банк» учун махсус жиҳозланган ўқув хонаси очилгани эътиборга молик. Деярлик ҳар ҳафта банк мутасаддилари ва мутахассислари соҳавий мавзулар бўйича маърузалар уюштириб турилмоқда.\n«Сув хўжалигини ташкил этиш ва бошқариш» факультети декани Р.Хакимов раислигида факультет профессор-ўқитувчилари ҳамда иқтидорли талабалари учун Турон банк АТБ «Банк рискларини бошқарув департаменти» директори ўринбосари Ешниёзов Отабек Баходирович иштирокида Ўзбекистонда банк тизимида олиб борилаётган ислоҳотлар, Банк рисклари, Банк рискларининг турлари, истиқболли лойиҳалар самарадорлиги ҳамда Банк тизимида фаолият олиб бораётган олий маълумотли мутахассисларга қўйиладиган талаблар хусусида маъруза бўлиб ўтди. Учрашувда профессор-ўқитувчилар ҳамда талабалар томонидан Банк тизими бўйича қизиқтирган саволларига жавоблар олинди.\nКейинги ҳафта худди шу факультет талабаларига «Турон банк» AТБ Чакана хизматлар кўрсатиш департаменти директори ўринбосари Вахабов Элдор Бахтиярович «Халқаро пул ўтказмалари» мавзусида маъруза қилди. Маърузада Халқаро пул ўтказмаларида ўз ўрнига эга бўлган компаниялар, «Турон банк» AТБ да мавжуд халқаро пул ўтказмалари тизимлари тўғрисида, Турон банк ташқи иқтисодий фаолиятини халқаро молиявий ҳисоб-китобларни амалга ошириш тизими хусусида, шунингдек, пул ўтказмаларининг ҳажми тўғрисида маълумотлар берилди.\nСеминарлардан шу нарса аён бўлдики, бундай йўсиндаги ва мавзудаги тадбирларни мунтазам ўтказиб турилиши фойдадан холи эмас. Замонавий билим ва технология ҳар доим янгиланиб, ўзгариб боришини инкор этиш қийин. Демак, давр билан ҳамқадам ва ҳамнафас бўлиш замон тақозоси ва талабидир.\nТаълим тизими ва илмнинг мамлакат тараққиёти учун зарур ва долзарб эканлигини, ёшларнинг келажакда банк йўналиши бўйича етук билим эгаси бўлиб етишувини «Туронбанк» АТБ бошқаруви жамоаси ҳис этгани ҳолда кўмак ҳамда саховатини аямаётгани ибратлидир. Улар ҳомийлик муруввати сифатида институтимизда таҳсил олаётган, «Темир дафтар»га тушган оилаларнинг фарзандларидан еттитасининг тўлов шартномасини тўлаб берганликлари хайрли ва маърифий мақсаднинг амалдаги ифодасидир дейиш ўринлидир.\n21:20 / 16.12.2020\nТИҚХММИ: QS'нинг минтақавий рейтингида Ўзбекистоннинг тўртта ОТМлари муносиб ўрин эгаллади\n13:50 / 11.12.2020\nТИҚХММИда КАСКАД-2020 биринчи халқаро конференцияси\n19:26 / 10.12.2020\nТИҚХММИ: Миллат танламас иллатга қарши мақсадли ҳаракат\n18:00 / 22.10.2020\nТИҚХММИ: Тил тараққиётнинг тарозиси


Илҳом Алиев арманистонлик ҳамкасби билан учрашишга тайёр\n15:05 / 22.10.2016\nОзарбойжон президенти Илҳом Алиев Тоғли Қорабоғ муаммосини ҳал этиш учун Арманистон давлат раҳбари Серж Саргсян билан учрашиш ниятида. Бу ҳақда, ЕХҲТ Минск гуруҳининг АҚШ томонидан ҳамраиси Жеймс Уорлик баёнот берди, дея хабар қилмоқда РИА «Новости» агентлиги.\n«Мен шахсан Озарбойжон раҳбари билан гаплашдим. У Тоғли Қорабоғ можаросини тинч йўл билан ҳал этиш фикрига содиқлигини билдирди. Алиев шунингдек, таклифларни муҳокама қилиш учун учрашувга тайёрлигини изҳор қилди», — деган Уорлик.\nУнинг айтишича, яқин орада икки давлат раҳбарларининг учрашувини ташкил этиш масаласи кўриб чиқилади.\nТоғли Қорабоғ муаммоси\nИлҳом Алиев Қорабоғ ихтилофи бир шарт бажарилсагина ҳал бўлиши мумкинлигини айтди


Ўзбекистон ОТЖ Туркияда кунига икки маҳал машғулот ўтказмоқда\nОйбек Қиличев: “Қилган хатоимдан тўғри хулоса чиқардим”\nНукусда мураббийлар касбий маҳоратини оширишга қаратилган семинарнинг амалий қисми бошланди\n“Чиғатой” спорт базасида ҳудудий академиялар директорлигига номзодлар учун семинар ташкил қилинди\nЎзбекистон ОТЖ Туркияда ўқув-машғулот йиғинини давом эттирмоқда\nОФК Бош котиби расмий ташриф билан Тошкентга келди\n21.08.2017 17:37 | ЎФА\n21 август куни Осиё Футбол Конфедерацияси Бош котиби Дато Виндсор Жон ва Осиё Футбол Конфедерациясининг футбол уюшмалари билан ишлаш департаменти бошлиғи Рави Кумар расмий ташриф билан Тошкентга келди.\nОФК делегациясининг ташрифдан кўзланган асосий мақсади 12 сентябрь куни Тошкентда бўлиб ўтадиган Ўзбекистон Футбол Федерациясининг ҳисобот-сайлов конференциясига тайёргарлик ишлари билан яқиндан танишиш бўлди.\nТашриф дастурига мувофиқ ОФК Бош котиби Дато Виндсор Жон Ўзбекистон Футбол Федерацияси Президенти Мираброр Усмонов билан учрашди. Ўзбекистон Футбол Федерациясида бўлиб ўтган учрашув чоғида Мираброр Усмонов биринчи марта Ўзбекистонга ташриф буюраётган ОФК Бош котибига мамлакатда спортни, шу жумладан, футболни ривожлантириш бўйича амалга оширилаётган ишлар юзасидан қисқача ахборот берди.\nОФК Бош котиби Дато Виндсор Жон Ўзбекистонни Марказий Осиёдаги энг муҳим федерациялардан бири эканлигига алоҳида урғу бериб, Осиё бугунги Ўзбекистоннинг халқаро футбол майдонлардаги ютуғини тан олаётганлигини таъкидлади. Томонлар, шунингдек, ЎФФнинг ҳисобот-сайлов конференциясига доир масалалалар юзасидан ўзаро фикр ва тажриба ҳам алмашди.\nМираброр Усмонов билан учрашувдан кейин ОФК делегацияси Ўзбекистон Миллий Олимпия Қўмитасига ташриф буюриб, спортни янада ривожлантириш бўйича қилинаётган ишлар билан яқиндан танишди. Дато Виндсор Жон, шунингдек, Миллий Олимпия Қўмитаси ҳузуридаги Республика спорт тиббиёти илмий-амалий марказининг фаолиятини қисман кузатиш имкониятига эга бўлди ва марказ ҳудудида бунёд этилаётган мураккаб жарроҳлик амалиётлари бажариладиган кардио-хирургия клиникасининг қурилиш ишлари билан ҳам қизиқди.\nОФК делегацияси бугуннинг ўзида Тошкентдаги “Бунёдкор” стадионига ташриф буюриб, ўзбек футболи тарихи музейини кўздан кечирди. “Бунёдкор” бош директори Мурод Алиев ОФК бош котибига “Бунёдкор” стадионининг тарихи, қурилиши ва бугунги кунда амалга оширилаётган ишлар ҳақида гапириб берди. ОФК Бош котиби Дато Виндсор Жон “Бунёдкор” стадиони фахрий меҳмонлари китобида ўз дастхатини ҳам қолдирди.\nОФК делегацияси 22 август куни Самарқандга ташриф буюради ва шаҳарнинг диққатга сазовор жойларида бўлиб, шу куннинг ўзида Ливанга хизмат сафарига учиб кетади.\nТашриф давомида ОФК делегациясига Ўзбекистон Футбол Федерацияси Биринчи вице-президенти ва Бош котиби, Осиё Футбол Конфедерациясининг ижроия қўмитаси аъзоси Сардор Раҳматуллаев ва Ўзбекистон Футбол Федерацияси вице-президенти Асқар Толибжонов ҳамроҳлик қилади.\nОФК делегациясининг Тошкентга ташрифи доирасида олинган суратларни мазкур ҳаволага ўтиш орқали томоша қилиш мумкин.


Экспертлар: Самолётда умуман сув ичмаслик керак!\nЯқинда бир тиббиёт-ахборот муассасаси ўтказган тадқиқот натижалари самолётлардаги оқава сув тоза эмаслигини аниқлашди.\nҲаво кемаларида хизмат қилувчи борт ходимлари самолётда қайси ичимликларни ичиш саломатлик учун зарарли эканлигини маълум қилишди.\nСамолёт саҳнидаги сувнинг сифати ҳаво кемаси қайси авиакомпанияга тегишли эканига боғлиқ экан. Шунинг билан бирга экспертлар бундай сув таркибида зарарли митти таначалар мавжудлигини ҳам аниқлашди. Тадқиқ этилган суюқликда кўп ҳолларда бактериялар, бундан ташқари касаллик ташувчи патогенлар учраган.\nСтюардесса Дерри Лин йўловчиларга ҳаво кемаси саҳнидаги оқава сувни ичиш мумкин эмаслигини таъкидлайди. Унинг айтишича, борт хизматчиларининг ўзлари бундай сувни умуман истеъмол қилишмайди. "Самолётдаги сув ўта зарарли, бу заҳира, деярли тозаланмайди", — дейди у.\nМутахассислар, ҳаттоки, йўловчиларга самолёт ҳожатхонасидаги сувга қўл ювишни ҳам тавсия этишмаган. Бунинг ўрнига дезинфекция воситасидан фойдаланган маъқул экан.\nҚолаверса, самолётда иложи борича чой ва кофе ҳам ичмаслик керак экан.\n08:04 / 30:06:2020


Ўзбекистон Республикаси Президенти Ислом Каримовга | ДУНЁ ЎЗБЕКЛАРИ | Mobile Version\n04/28/2016 Ismat Khushev Ватандан хабарлар\nСизга 29.09.2015 йилдаги очиқ мурожаатимни Бош прокурор И.Абдуллаев: – 27.10.2015 йилгача асослантирилган жавоб берилсин деган топшириқ билан Қашқадарё вилоят покурори С.Самадовга юборган эди. Лекин, С.Самадов бу топшириқни бажармади?!\nШундан сўнг 30.10.2015 йилда топширган қўшимча шикоятим бўйича С.Самадов қабулига кирганимда: – текшириб албатта чора кўрамиз., деганди.\n2016 йил 02 февраль куни мени прокуратура олдида кўриб қолиб: – Сизни бугун қабул қиламан деганди., кечгача кутдим қабул қилмасдан яна алдади. С.Самадов каби УСО бошлиғи Ш.Шерниязов ҳам ижрони тўхтатаман деб бир ойдан буён алдаб келмоқда.\nОлий суд раиси Ш.Ғозиевга 30.10.2015 йилдаги очиқ мурожаатимни № 1344-15 сонли хат билан ҳам ЖИБ Қашқадарё вилоят суди раиси А.Маҳкамовга юборган. Лекин, А.Маҳкамов очиқ мурожаатимга ҳам, 2015 йил 23 октябрда топширган назорат тартибидаги шикоятимга жавоб бермади. Борсам қабул қилмайди!\nВилоят прокурори С.Самадов сохта кўргазма асосида менга туҳмат уюштирганлиги фош бўлган, ўнлаб фермерларнинг экинларини пайхон қилгани учун “Озодлик” радиоси зўравон “Шаҳрисабз Бош прокурори” деб дунёга шарманда қилган қонунбузар Шерали Ашировнинг жиноий қилмишини яшириб, янги Бош прокурор И.Абдуллаевни ҳам алдаб келмоқда!\nСохта суд қарорлари билан қонуний мулкларимни тортиб олиб, талон тарож этдилар! Вилоятда қонун ишламайди. Ижрочилар ҳар куни келиб безор қилмоқда. Шаҳрисабз – Қарши – Тошкентга қатнайвериб соғлиғимдан айрилиб уч марта даволаниб чиқдим. Бу қонун ниқобидаги уюшган жиноятчилар дастидан дод деб ўзимни ўлдиришдан бошқа иложим қолмади! Чунки, туҳмату, фитналарнинг охири кўринмайди!\nАслида асосий бурчи мен каби тадбиркорни ҳимоя этишдан иборат бўлган туман прокурори, ҳоким, судьялар тажавузидан ҳатто Бош прокурор, Олий суд ҳимоя қилаолмаган бир вазиятда, мени Ўзбекистон Президентидан бошқа яна ким ҳимоя этиши мумкин?! Биз каби тадбиркорлар туҳматдан судланиб, умри самарасиз аризавозлик билан ўтса, ким ишлайди?! Шу боис, Сизга 29.09.2015 йилдаги Очиқ мурожаатим бўйича шахсан қабул қилишингизни сўрайман!\nСизга чексиз ҳурмат ва эҳтиром ила –\nШахрисабз шахар, Беруний кўчаси, 20 уй\nМаҳбуба Каримова: Ўлганимдан сўнг судланмаган ҳисобланаманми?


Украинада етиштирилган музлатилган ровоч Нидерландияга экспорт қилинмоқда • EastFruit\nБош саҳифа › Янгиликлар › Украинада етиштирилган музлатилган ровоч Нидерландияга экспорт қилинмоқда\nУкраинада етиштирилган музлатилган ровоч Нидерландияга экспорт қилинмоқда\nКиев вилоятида (Украина) жойлашган «Органик Эксперт» МЧЖ 10 гектар майдонда ровоч ўстириб, унинг қаламчалари музлатилган ҳолатда Нидерландияга экспорт қилмоқда. Бу ҳақда AgroTimes материаллари асосида Agri-gator хабар бермоқда.\nУч йил аввал “Органик Эксперт” 25 йил давомида фойдаланилмаган 19 гектар ерни давлатдан ижарага олди. “Дастлаб биз уч хил экин экишни режалаштиргандик: ровоч, қулупнай ва малина. Нега десангиз, ушбу ўсимликларнинг мевалари таъми ўхшаш эканлиги сабабли, қайта ишловчи корхоналар уларни аралаштириб ишлатадилар», – деди “Органик Эксперт” ва “Органик Эксперт консалтинг” компаниялари бошқарувчи ҳамкори Юлия Ворошчук.\nАммо ер участкасига 25 йил давомида ишлов берилмаган. Технологик жиҳатдан мураккаб бўлган бундай экинлар учун бу ерда резаворларни, айниқса, органик меваларни етиштириш амри маҳол.\n«Ровочни аввалбошданоқ экдик – дастлаб 8 гектар, кейин яна 2 гектар. Реза мевалар масаласига мана энди, яъни уч йилдан сўнг қайтдик. Шу вақт ичида тупроқ ўзига келди, бегона ўтлар камайди», – деди Юлия Ворошчук.\nШунингдек ўқинг: Украинада бугунги кунда иссиқхона бизнесига сармоя киритиш фойдасиз ва катта таваккалчилик ҳисобланади – Николай Гордий, Уманский иссиқхона комбинати\nРовочдан бир мавсумда уч марта ҳосил олинади: баҳорда, ёз ўрталарида ва август ойи охирларида.\nМаҳсулотлар «Осьо» деб номланган ижтимоий тармоқларда, шунингдек «Метро», «Фора», «Ашан» сингари йирик чакана савдо тармоқларида сотилмоқда.\n«Ўтган йили биз Нидерландиядаги қайта ишлаш корхонасига музлатилган ровоч етказиб бердик», дейди тадбиркор аёл. Яна унинг айтишича, компания GlobalG.A.P. сертификатини олишни мақсад қилган, шу билан у халқаро бозорда ўз имкониятларини оширишга ва бошқа мамлакатлардан шерик топишга умид қилса бўлади.\n2021 йил охирига келиб, Перуда голубика плантациялари майдони 15 минг гектарга етади


ДХХ хизматчиси қай ҳолатда жисмоний куч ишлатиш ҳуқуқига эга? – КУН УЗ\nГлавная / Жамият / ДХХ хизматчиси қай ҳолатда жисмоний куч ишлатиш ҳуқуқига эга?\nДХХ хизматчиси қай ҳолатда жисмоний куч ишлатиш ҳуқуқига эга?\nAnvar 31.03.2018\tЖамият Comments Off on ДХХ хизматчиси қай ҳолатда жисмоний куч ишлатиш ҳуқуқига эга? 37 Показы\nКуч ишлатилмайдиган усуллар ДХХ ҳарбий хизматчиларининг зиммасига юклатилган мажбуриятларнинг бажарилишини таъминламаса, улар айрим ҳолларда шахсан ўзи ёки бўлинма (гуруҳ) таркибида жисмоний куч ишлатиш, шу жумладан курашнинг жанг усулларини қўллаш ҳуқуқига эга бўлади. Бу ҳақда «Давлат хавфсизлик хизмати тўғрисида»ги Ўзбекистон Республикаси қонунида шундай дейилади.\nМазкур қонуннинг 26-моддасига кўра, Давлат хавфсизлик хизмати ҳарбий хизматчиларининг жиноятлар ва бошқа ҳуқуқбузарликларга барҳам беришида жисмоний куч ишлатишига йўл қўйилади. Шунингдек, ҳарбий хизматчининг қонуний талабларига қаршилик кўрсатилишини бартараф этишда, ушбу қонунда махсус воситалар ёки ўқотар қурол қўлланилишига рухсат этилган ҳолларда ҳам жисмоний куч ишлатиш ҳуқуқига эга.\nҲомиладорлик белгилари сезилиб турган аёлларга, ногиронлик белгилари кўриниб турган шахсларга, ёши аниқ кўриниб турган ёки маълум бўлган вояга етмаганларга нисбатан жисмоний куч ишлатиш тақиқланади, бундан уларнинг қуролли қаршилик кўрсатганлиги, фуқароларнинг ёхуд ДХХ ҳарбий хизматчиларининг ҳаёти ва соғлиғига ҳақиқатда таҳдид этиб, ҳужум қилганлиги ҳоллари мустасно.\nЭслатиб ўтамиз, 29 март куни Ўзбекистон Республикаси Олий Мажлиси Сенатининг XIV ялпи мажлисида сенаторлар томонидан маъқулланган мазкур қонун Ўзбекистон Республикаси Президенти томонидан имзоланганидан сўнг, оммавий ахборот воситаларида эълон қилингач, кучга киради.\nДавлат хавфсизлик хизмати куч ишлатиш\t2018-03-31\nTags Давлат хавфсизлик хизмати куч ишлатиш\nПред. САНАТОРИЙ ГОЛУБОЙ ИССЫК-КУЛЬ – ОТДЫХ ДЛЯ ДУШИ\nСледующая 2017 йилда объект раҳбарлари эътиборсизлиги туфайли турли мажмуаларда 139та ёнғин ҳолати содир бўлгани айтилди


Аборт — Dilkashradio.com\nАссалому алайкум азиз биродарлар. Сиз азизлар билан яна радио тўлқинлари орқали учрашиб турганимиздан миннатдормиз.Уйингизга доимо тинчлик ва хотиржамлик тилаймиз. Микрофон олдида эса мен Ғолиббек. Азиз тингловчилар, бугунги эшиттиришимиз орқали бир нозик, лекин жуда жиддий бўлган масала бўйича сизлар билан бўлишмоқчимиз, яъни аборт қилиш масаласи бўйича.\nАгар ўзбек тилида тушунарлироқ айтадиган бўлсак, онанинг қорнидаги болани суъний равишда олдириб ташлаш. Шу ўринда бир савол пайдо бўлади. Бу савол кейинги пайтда тез-тез эшитиляпти десак хато бўлмас. Яъни, агар аборт қилишдан воз кечилса, дунёда инсонларнинг кўпайиб кетиши хавфи йўқми деган савол.\nАлбатта бу савол кўпчиликни қийнаб келяпти десак ҳам бўлади. Кимлардир юқорида айтилган фикрга қўшилса, яна кимлардир қаршидир. Америкада чиқадиган машҳур газетанинг таниқли мухбирларидан бири шундай деган эди: “Дунёдаги уй- жойсиз инсонларнинг тобора кўпайиб боришида ва ота-онаси ташлаб кетган болаларнинг сони ошиб боришида ибодатхонадагилар айибдордир”.\nЧунки улар ўзларининг турли фикр мулоҳазалари билан аборт қилиш гуноҳ деб одамларнинг онгини заҳарлаяпти. Тўғриси шу гапларни эшитган инсоннинг эти жунжукиб кетади. Агар тўғридан тўғри шу фикрни таҳлил қилсак, шу мақола орқали бемалол туғилмаган инсонларни ўлдиришга рухсат бериляпти. Яна бир мухбирлардан бири ҳам шундай деган эди:\n“Ибодатхонанинг талимотлари барчамизни ўлимга олиб боради”. Агар дунёда содир бўлаётган воқеаларни диққат билан кузатадиган бўлсак, фақатгина ибодатхона ҳозирги кунда барча инсонларни яхшиликка ва тинчликда гуноҳсиз ҳаёт кечиришга чорлаяпган ягона маскан. Фақатгина қўрқоқ инсонларгина ўз боласини боқишдан қўрқиб, юқорида айтилган гапларни тарқатади.\nБиз ўзбек халқида бир ажойиб гап бор. Яъни яратган Эгам ҳар бир инсонни ўз рисқ-рўзи билан яратади деган гап. Аборт қилиш учун қарши бўлмаган айрим инсонлар шундай фикрни айтган эдилар. Ҳар бир янги туғилган чақалоқ орқали нонимиз янада кичкина бўлиши мумкин деб. Лекин бу фикрни бошқа тарафдан ҳам кўришимиз мумкин.\nҲар бир тўғилган бола бошқаларнинг нонини ейиш билан бирга, ўсиб борган сари ўзлари учун ҳам нон пиширишни ўрганишади. Лекин дунёдаги камбағаллик ва уй- жойсизликда одамлар эмас, балки дунёдаги гуноҳ айбдордир. Азиз биродарлар, бугунги эшиттиришимиз орқали айтмоқчи эдикки, Худованд ҳар қандай гуноҳга қарши.\nШу жумладан абортга ҳам. Ахир бу — ҳали дунёга келмаган инсони ҳаётдан маҳрум қилиш деганику. Худованд айтадики одам ўлдирма деб.Азиз радио тингловчилар, шунинг билан бугунги эшиттиришимизга якун ясар эканмиз. Сизларнинг фикрларингизни билмоқчи эдик. Бизнинг интернет сайтимиз манзилини яна бир бор эслатиб ўтмоқчиман: www.najot.com Фикр ва мулоҳазаларингизни кутамиз, азизлар. Хайр омон бўлинг.


Восит Аҳматхонов. Мултфилмлар кимлар учун? - www.ziyouz.uz\nБош саҳифа Оила ва жамиятВосит Аҳматхонов. Мултфилмлар кимлар учун?\n«Ойнаи жаҳон»да мултфилм намойиш этилмоқда. Лекин унинг томошабини – кичкинтой бошқа машғулот билан банд-у, катталар эса мултфилмни қизиқиб томоша қилишмоқда. Нега шундай? Чунки бугунги мултфилмларнинг аксарияти гўё катталар учун яратилаётгандай.\nДарҳақиқат, мултфилмлар кимлар учун яратилади? Бугун уларни кимлар томоша қилмоқда? Ўнлаб телеканалларда намойиш этилаётган мултфилмларни кўрар эканмиз, миямизда шундай саволлар чарх ураверади.\nАлбатта, болалар учун-да, деймиз-у, яна ўйлаб қоламиз. Нега унда бу филмлар болаларбоп эмас?\nЭсингизда бўлса, бир пайтлар телевидениеда катталар учун мултфилмлар ҳам кўрсатиларди. Улар болалар ухлаган пайтларда намойиш этиларди. Шунга қарамай, уларнинг энг шармсизи ҳам ҳозирги аксарият мултфилмлардан «юмшоқроқ» эди.\nМодомики, болага телевидение орқали бирор мисқол тарбия беришга киришган эканмиз, бу вазифани ҳозирча мултфилмлар адо этади. Бунинг учун уларда яхшилик, эзгулик, меҳр-оқибат, аҳиллик, саховат, меҳнатсеварлик каби фазилатлар улуғланиши, бир сўз билан айтганда, ёмонлик устидан яхшиликнинг ғалабаси тантана қилиши лозим. Аммо надоматлар бўлсинки, «ойнаи жаҳон»ни эгаллаб олган бугунги мултфилмларнинг аксариятида бундай хусусиятлар мавжуд эмас. Аксинча, зўравонлик, бир-бирини алдаш, фирибгарлик, доғулилик сингари қусур-у иллатлар тасвирланади. Бола учун зарур тарбиявий хусусиятларни улардан топа олмайсиз. Топсангиз-да, бошқа «хусусиятлар» – ахлоқсизлик, шармсизлик олдинги ўринда қизил чизиқ бўлиб ўтган бўлади. Уларда эзгулик ғолиб чиқса-да, бу болаларбоп тасвирларда эмас, катталарбоп — муҳаббат, оилавий ришталар сингари сюжетлар орқали тайёрланган бўлади. Шунинг учун ҳам бундай мултфилмларни кўпроқ катталар қизиқиб кўришади.\nШу ўринда мисолларга мурожаат қилсак. Бошқа мултфилмларни қўйиб турайлик, «Маугли», «Соҳибжамол ва махлуқ», «Қирол шер» каби энг оммабоп митти филмларга бир назар солайлик. Уларнинг барчасида бир-бирини қучиш, бир-биридан бўса олиш, ишқ-муҳаббат изҳорлари лавҳалари тўлиб-тошиб ётибди. Бугунги кунда болалар учун энг қизиқарли бўлган «Том ва Жерри» мултфилмининг ҳар бештадан бир қисмида ҳам шундай шармсиз саҳналар бор. Қолаверса, зўравонлик, зулм, даҳшатли лавҳалар тасвирлари бисёр уларда.\n— Кичкина неварам билан мултфильм кўриб ўтиргандим, — дейди Андижон шаҳридаги 34-мактабгача муассаса мудираси Гулчеҳрахон Муҳиддинова. — Бир пайт унда бош қаҳрамон — йигит қиз томон интилиб қолди. Шунда неварам қўллари билан юз-кўзини тўсиб олди. Кўравермайсанми, бу мултфилм-ку, дедим уни синаш учун. У эса, «Йўқ, уят бўлади», деди. Албатта тарбия яхши йўлга қўйилган оиладаги бола бундай ҳолларда ўзи тўғри хулоса чиқариб олади-я, аммо…\nАлбатта, ёт ғоя инсон миясининг, фикрининг, тафаккурининг, хуллас, ҳаётининг бўш жойини мўлжалга олади ва у ерга жойлашади. Зеро, бугун болаларбоп, менталитетимизга мос миллий мултфилмларга эҳтиёж катта экан, «Ўзбекфилм»нинг болалар учун ишлаётган студияларига катта масъулият тушади.\n«…Мустақиллик йилларида «Ўзбекфилм» киностудияси томонидан саксондан ортиқ мултфилм ишлаб чиқарилди…» деб ёзади ЎзА мухбири Анвар Самадов «Мултфилм – митти, вазифаси — катта» («Маънавият» газетаси, 10-сон, 21 май, 2011 йил) мақоласида. Мустақиллик йиллари, яъни 20 йилни ҳисобга олсак, йилига бор-йўғи 4 тадан мултфилм тўғри келмоқда. Уларни саралаб олсак-чи? Бундай ҳолатда телеканалларни, албатта, юзлаб ўзга юрт мултфилмлари эгаллаб олади-да.\n— Кузатишларимга асосан айтишим мумкинки, болалар барибир ўзимизнинг миллий мултфилмларни қизиқиброқ кўришади, — дея сўзида давом этади Гулчеҳра опа. — Ўша «Зумрад ва Қиммат», «Ур тўқмоқ», олтин тарвуз ҳақидаги мултфилмларни. Аммо улар жуда оз-да. Назаримда, ҳозир тансиқроқ бўлиб кетаётган меҳр-оқибат, аҳилликни улуғловчи мултфилмларни кўпроқ яратиш керак. Болаларни кузатсам, улар орасида ўзини ўйловчи, қизғанчиқ, бировни хушламайдиганлари учраб қолади. Ана шундай — ёмон муҳитда ўсаётган болаларни тарбияловчи филмлар жуда зарур…\nЮртбошимиз Ислом Каримов ўзининг «Юксак маънавият — енгилмас куч» асарида «Албатта, фарзандга меҳр қўйиш, уларнинг қорнини тўқ, устини бут қилиш ўз йўли билан, лекин болаларимизни ёшлик чоғидан бошлаб миллий тарбия, ахлоқ-одоб, юксак маънавият асосида вояга етказиш биз учун доимо долзарб аҳамият касб этиб келган. Бу масалага эътибор бермаслик нафақат айрим ота-оналар, балки бутун жамият учун жуда қимматга тушишини ҳам кўпгина ҳаётий мисолларда кўриш мумкин…» дея бежиз таъкидламаган. Демак, бу борада ҳаммага бирдек юксак вазифа юкланмоқда.\nМултфилмларга мавзу танлашда кичкинтойлар оламига «сайр этиш» ёхуд шу оламни пухта биладиган руҳшунос-педагоглар билан маслаҳатлашиш фойдадан холи бўлмасди. Шу ўринда хориж кинематографчилари томонидан ишланган «Катта» («Болшой») филмини эслаб ўтишни жоиз деб билдим. Катталар оламига интилиб яшаган киноасар қаҳрамони – ёш бола сеҳрли бир куч орқали катта бўлиб қолади. Аммо унинг онги, дунёқараши ёш боланикилигича қолади. Бу эса ўйинчоқ ишлаб чиқарувчи корхонада асқотади. Унинг болаларча маслаҳатлари билан корхона гуркираб ривожланади. Шу нуқтаи назардан олиб қарасак, мултфилмлар яратувчилар ҳам кичкинтойлар оламини яхши англайдиган мутахассислар билан ҳамкорликда ишлашлари соҳага сифат ривожини берармиди?!\nБундан ташқари, мултфилмларнинг ҳаётийлигига ҳам алоҳида эътибор бериш лозим. Ҳаётда зараркунанда, нохуш кайфият уйғотадиган паррандаю даррандаларнинг образларини идеаллаштиришдан йироқ бўлмоқ лозим. Аксинча, инсонларга дўст бўлувчи, ёрдам берувчи ҳайвонлар образлари ижобий қаҳрамонлар даражасига кўтарилса, мақсадга мувофиқ бўларди. Бу борада мултфилм ишлаб чиқарувчи кинематографчиларга муваффақиятлар, митти филмларни хориж тилидан ўгириб, телеканаллар учун тайёрлаётган мутасаддиларга эса, бу борада оқиллик, баланд савияли тутум тилаб қоламиз.\n← Аввалги Аввалги Иброҳим Мўминов (1908-1974)\nКейинги → Кейинги: Абдулла Орипов. Кўнгил калити (1980)


14:48 / 14.04.2018 3018 pdf Ўқиш режими + -\n-Устоз, рухсат берсангиз, сиз билан марҳум Шайх Имом Зоҳид Кавсарий ҳазратлари ҳақида суҳбат қилсак дегандим...\nШайх Муҳаммад Аввома - Албатта, марҳамат.\n-Уламолар наздида Шайх Имом Кавсарийнинг ҳадис ва фиқҳдаги ўринлари қандай?\nШайх Муҳаммад Аввома - Бироз кутиб турсангиз, бунга алоқадор бир қоғоз олиб келаман. (Устоз ёнларидаги илмий изланиш хоналарига кириб, Амин Сирож ҳазратлари ҳадя қилган, Кавсарий ҳақида баён қилинган бир қоғоз билан келдилар). Азҳар университетининг замондош олимларидан бири билан Мисрда учрашган эдим. Исми Шайх Абдулваҳҳоб Абдуллатиф, шундай исмдаги кишини танийсизми?\n-Ҳа, адашмасам, муҳаддис у киши.\nШайх Муҳаммад Аввома - Суютийнинг Тадрибур равий асари билан бирга бир қанча асарни таҳқиқ қилганлар. Ундан ташқари бошқа тадқиқотий фаолиятларга ҳам ёрдам берганлар. Шайхнинг шахсан ўзи ёзган, бугунги кунда Азҳарнинг ҳадис бўлимида таълим олаётган талабаларга ўқитаётган дарс китоблари ҳам бор. Шулардан бири “Ал-мухтасар фий илмир-рижалил асар” китобидир. Айни пайтда Кавсарийнинг замондоши бўлмиш Шайх Абдулваҳҳоб Абдуллатиф “Ал-мухтасар фий илмир-рижалил асар” номли асарини нашр қилдиргач, ундан бир нусхани Кавсарийга тақдим қиладилар. Кавсарийга тақдим қилган асарнинг биринчи саҳифасида шундай ёзилган бўлади: Қориларнинг Имоми, ҳадисда мўминларнинг амири, Ҳужжатул Ислом, дунёнинг буюк олими, тадқиқотчи, ишончли, тақводор, зоҳид, буюк устоз, устозларимиз устози, Шайх Муҳаммад Зоҳид ал-Кавсарий ҳазратларига... Аллоҳ умрини узоқ, Исломга бўлган хизматларини бардавом айласин.” Муаллиф Абдулваҳҳоб.\n-Ҳақиқатдан ҳам ортиқча сўзга ҳожат йўқ экан.\nШайх Муҳаммад Аввома - Шундай... (Устоз Аввома, доимгидек Шайхнинг марҳум Кавсарийга ҳақидаги санаб ўтилганларни иккинчи маротаба ўқидилар). Ҳа, кўриб турганингиздек, Мисрлик, Азҳардаги бир муҳаддис олим, марҳум Кавсарий ҳақида шуларни айтганлар. Ҳадис илми билан машғул бўлган инсон у зотни шундай сифатлар билан сифатлаяптилар. Биз Мисрликлар таниймиз. Шимолий Африкаликлар унча-бунчада бундай мадҳ этувчи сўзларни ишлатмайдилар. Лекин бу урфга қарамасдан Шайх Абдулваҳҳоб шундай деганлар. Мана кўриб турганингиздек бу ёзув айнан муқаддимада битилган. Кавсарий ҳазратлари ҳам китобни талабаси бўлмиш Муҳаммад Амин Сарочга ҳадя қилганлар. Мана бу ерда эса, Муҳаммад Амин Сарочнинг битиклари бор.\n-Устоз, марҳум Кавсарий ҳазратларини замондош олимларга ва муҳаққиқ олимларга нисбатан ажратиб турган хислатлар нималар эди?\nШайх Муҳаммад Аввома - Замондош деб айнан кимларни назарда тутяпсиз? Туркиядагиларми ёки бутун дунёдаги замондошлариними?\n-Умумий маънода сўраяпман. Мисол учун Истанбулда улар билан бирга ўқиган жуда кўп дўстлари бор эди. Лекин Мустафо Сабри Афанди у киши ҳақида “Кавсарий, Фотиҳ мадрасасининг мадори-ифтихоридир!” деганлар. У зот фақиҳ ва муҳаддис бўлатуриб, бутундунёдаги олимларнинг муаммоларини ҳал қилиб, шуҳрат қозондилар. Бунга нима омиллар сабаб бўлган?\nШайх Муҳаммад Аввома - Марҳум Кавсарий ҳазратларини шуҳрат қозонишлари ва бу қадар забардаст олим бўлиб етишишларининг бир қанча сабаблари бор. Менимча энг асосийси бу: у кишининг қобилиятлари ва яшаш муҳитларидир. Амин Сарочдан эшитишимча, Кавсарий 20 ёшларида қўлёзма асарлар борасида машҳур бўлган. У ёшлигининг илк чоғлариданоқ олимлар учун мурожаат манбайи бўлган. Бундан ташқари хотираси кучли, зеҳни ҳам ўткир бўлган. Бу ерда (Мадинаи Мунавварада) яшайдиган турк олимларидан Шайх Мустафо Нажотуддин исмли бир қўшнимиз бўлар эди. Аллоҳ раҳматига олган бўлсин. У кишининг менга айтиб беришича, Туркияда Шайх Ҳамдий Кучук исмли Кавсарийнинг дўстларидан бир олим киши бўлган. Шайх Ҳамдий ўзининг тингловчиларига, Кавсарийнинг илми ва ҳофизасининг қанчалик кучли эканлигини мана шундай ўхшатиш орқали айтиб берар экан: “Бирор киши сандиққа бир нарсасани қўйиб, уни қулфласа, ўша нарса сандиқдан йўқолиши мумкинми?”, тингловчилари ҳам: “Йўқ!”, дейишгач, у киши шундай давом қилар эканлар: “Кучли хотирага эга инсон ҳам бирор китобни ўқиганида, ўша китоб унинг бошида ўрнашиб қолади. Яъни ҳеч нарсасини унутиб юбормайди”. Кавсарийнинг шогирдлари ва асарлари мазкур ўхшатишни ҳеч қандай муболаға эмаслигини кўрсатмоқда. Кавсарий айнан мана шундай ҳофизага эга эдилар.\nМарҳум Кавсарийнинг ақл-заковот ва қобилиятига келсак, устозимиз Шайх Абдулфаттоҳ Абу Ғудданинг (роҳимаҳуллоҳ) бизга айтиб беришларича, Суриянинг эски Адлия вазирларидан Нуҳад ал-Қосим, Кавсарий билан учрашганида хайратланиб, шундай деган: Умрим бино бўлиб, бундай кучли зеҳнга эга олимни кўрмаганман”.\nЯна устозимиз Абдулфаттоҳ билан, устози Мустафо Зарқо (роҳимаҳуллоҳ) – қолаверса Зарқо барчамизнинг устозимиздир – орасида Марҳум Кавсарийнинг илмий ҳолатлари ҳақида шундай суҳбат кечади. Устозимиз шундай дейдилар: “Мисрга борган йилимнинг охирида Сурияга қайтганимда, устозим Зарқо мендан у ерда қайси уламолар билан учрашганимни сўрадилар. Мен ҳам Кавсарийни айтиб бердим. У кишининг илмларининг бепоёнлигини айтиб бердим. Орадан маълум бир вақт ўтди. Кейин Мустафо Зарқо Мисрга боришга қарор қилдилар ва мендан Кавсарийнинг манзилларини сўради; мен бердим. Устоз Зарқо Қоҳирада маълум вақт бўлиб, Сурияга қайтганларидан кейин бориб учрашганимда менга шундай дедилар: Ҳаётда афсус қилган бир нарсам бор, у ҳам бўлса Устоз Кавсарийдан 6 йил фиқҳдан таълим ололмаганимдир”. Бу гапларни ким айтган? Зарқо ҳазратларининг шахсан ўзлари. Ўзлари фақиҳ бўлиши билан бир қаторда отаси ҳам, бобоси ҳам фақиҳда ҳужжат бўлганлар. Уларнинг оиласи фақиҳ ҳисобланган. Мана шундай уламо Кавсарийни шундай таърифлаган.\nУни бошқа олимлардан кўра қадрли бўлишининг сабабларидан бири, умрининг катта қисмини Қоҳирадек кўплаб уламолар яшайдиган шаҳарда ўтказганидир. Қоҳира Азҳарнинг юртидир. Азҳар эса, илм борасида Ислом оламининг қибласи саналади. Дунёнинг турли ҳудудларидан келган олимлар ўша ерга боришарди. Кейин эса Миср. Миср ҳам китобларнинг нашр қилинган жойдир. У ҳам муҳим сабабларидан.\nУндан ташқар Кавсарий Аҳли Суннатни ва Ашъарийларни ҳимоя қилиши, фақиҳларни, хусусан Абу Ҳанифани ҳимоя қилишлари бу борадаги асарларни тадқиқий ва танқидий ҳолда нашр қилдириши, таълиф қилишлари уни янада шуҳрат қозонишига сабаб бўлган омилдир. Ҳатто бугунгача у кишига қарши тоифалар на эътиқодий, на фиқҳий соҳада ундан ўзабилдилар. Унга раддия ёзишга журъат қилолмаганлар фақатгина Яманийнинг орқасига беркиниб бир нарсалар дея олмоқдалар. Лекин аҳли илм шуни биладики, Абдурраҳмон ибн Яҳё ал-Муаъллимий ал-Яманий ҳам бу китобни ўз ихтиёри билан ёзмаган. Аксинча ёзишга мажбурлашганлар.\nЯманийнинг Ат-Танқил асари.\n-Муаъллимийни мажбурлаганлар кимлар эди?\nШайх Муҳаммад Аввома - Улар маълум. Уларни биласиз ким эканлигини.\n-Демак, у ҳолда Яманийнинг Ат-Танқил асарининг ишончлилигини аниқлаштириш лозим бўлади, шундай эмасми?\nШайх Муҳаммад Аввома - Албатта шундай... Ал-Муъллимий қаерлик? Яманлик. Яъни Шофеъий олим. Кавсарий эса, Ҳанафий. Устоз Кавсарий кучли олимлар орасида улғайиб Мисрга келганларида жуда кўп баҳс-мунозараларга берилиб кетадилар. Қаламини қилич қилиб Аҳли Суннани ҳимояга киришадилар. Шу ерда жуда кўплаб асар ёзадилар. Муаъллимий ҳам муҳаққиқ Шофеъий олимларидан. Аслида иккиси ҳам бир ғояни кўзлайдилар. Лекин Муаъллимийнинг Шофеъий эканлигидан фойдаланиб қолишни кўзлаган Кавсарийга қарши тоифалар бўш турмайдилар. Маълумки, одатда Шофеъийлар Ҳанафийларга раддия ёзишлари билан машҳур. Лекин бу нарса илмга асосланмайди. Ат-Танқил ҳам худди шундай тоифалар воситасида ёзилган.\nАсарнинг ишончлилиги борасида шуни айтиб ўтмасам бўлмайди: Ҳижрий 1400 йилда, Мадинаи Мунавварага кўчиб келганимдан 2-3 ой ўтар ўтмас, умра қилиш учун Маккага бордим. У ерда Ҳарамнинг кутубхонасига кириб, қўлёзма асарлар қисмида айланиб юрганимда Муаъллимийнинг Кавсарийга ёзган раддиясини кўриб, қизиқиб сўраб олдим. Муаъллимийнинг қўлёзма китоб мактабдаги ўқувчиларнинг қоралама дафтарига ўхшаш кичкинагина эди. Ичида ҳам Кавсарийнинг Таънибул Хотиб асарида ёзган фиқҳий мавзуларигина раддияга учраган эди.\n-Яъни бугунги кундагидек эътиқодий масалалар бўлмаган, шундайми?\nШайх Муҳаммад Аввома - Ҳа. Зотан китобнинг номи ҳам Таънибдаги фиқҳий масалаларга раддия эди. Кавсарий раддия ёзган Хотиб ал-Бағдодий ҳам Шофеъий уламоларидан эди. Ал-Муаъллимий Кавсарийга қарши уни ҳимоя қилган. Буни кўриб, мен 2 йил олдинги воқеани эсладим. Исми нима эди? Ҳиндистонлик олим Ҳабибурраҳмон ал-Азамийнинг Ҳалабга келиши...\n-Муҳаддис Ҳабибурраҳмон ал-Азамийми?\nШайх Муҳаммад Аввома - Ҳа, асли Ҳиндистонлик буюк муҳаддислардан. Ҳалабда бир-икки ой яшади. Мен бир муддат у кишининг хизматларини қилиш шарафига ноил бўлдим ва у зотдан бир қанча саволларимга жавоб олдим. Муаъллимийни танийсизми, деб сўрадим. Ҳа, дедилар. Қандай инсон деганимда менга шундай дегандилар: “У Шофеъийлардан”. Мен ҳам унга бўлган ҳурматимдан бошқа нарса сўрамадим. Зотан “У Шофеъийлардан” деган ифодадан Муаъллимийнинг қайси тоифалар таъсирида қолиб Ат-Танқил асарини ёзганини пайқаш мумкин.\nБоя айтганим Ҳарам кутубхонасидаги ўша дафтарни кўриб Шайх айтган гаплар ёдимга тушди: Муаъллимий – шофеъийдир. Шофеъийлар Ҳанафийларга раддия ёзишлари мумкин. Кейин эса, бу ердаги замондош уламолар унинг бу жасоратини кўришгач, яъни Кавсарийга жавоб ёза оладиган даражада илмга эгалигини кўришгач, буни фурсат билиб, уни “Таъниб”га тамоман раддия ёзишга тайинладилар. Шундай қилиб у ҳам “Танқил”ни ёзди. Унинг муқаддимаси Кавсарий тириклигида ёзила бошланган. Кавсарий ҳам уни кўриб, ўқиган. Кейин эса, унга раддия ўлароқ Ат-Таҳриб би нақдит Таъниб асарини ёзди. Ат-Таҳриб ҳам тириклигида босилган. Муаъллимий Кавсарийдан 15 йилдан кейин вафот этган. Муаъллимий бундан хабар топгач, Ҳарам кутубхонасида маъмур бўлиб ишловчи, айни пайтда Муаъллимийнинг хизматида ишлаган Африкалик Муҳаммад ибн Усмон ал-Канавийга шундай деган: Бўлди. Бу инсон буюк олим. Иккинчи марта унга раддия ёзилмайди!”.\nМуаъллимийга оид шу ибораларни ҳам Канавийнинг ривояти тўғрилаяпти. Муаъллимий Ат-Таҳрибдан кейин Ибн Абу Хотим ар-Розийнинг Ал-Жарҳ ват Таъдил асарини тадқиқ қилиб чиқади. Асар Ҳиндистонда нашр қилинади. Муаъллимий асарнинг кириш сўзида шундай дейдилар: Буюк олим, устоз Муҳаммад Зоҳид ал-Кавсарий – Аллоҳ умрларини зиёда қилсин – Тақдимату жарҳ ват Таъдилнинг Истанбулдаги Мурод Мулла кутубхонасида бир нусхаси сақланаётганини айтмоқда. Аллоҳ ундан рози бўлсин. Аллоҳ унинг илмга хизмат қилишни ва унинг ёйилишини муваффақ айласин.\nЭнди ўз-ўзидан бир савол пайдо бўлади: Ким Танқилни ўқиса, Кавсарийни куфурга кетганини, имондан чиққан деб ўйлаши мумкин. Китобдан ўқиганимизга қарасак шундай тасвирланган Кавсарий. Энди, қандай қилиб шундай тавсифлаган Муаъллимий Кавсарийга Буюк олим, “Аллоҳ ундан рози бўлсин”, “Аллоҳ умрини зиёда айласин” дейиши мумкин? Мисол учун сиз, Тоҳа Ҳусайнга Аллоҳ умрига барака берсин, дейсизми?\nШайх Муҳаммад Аввома - У ҳолда нега Муаъллимий Кавсарийга “Аллоҳ умрини зиёда айласин” деган. Яъни бу ерда ғалатилик йўқми? Бир одамга эътиқодинг бузиқ, дейсану, кейин “Аллоҳ умрини зиёда айласин” десанг. Буни ақл қабул қилмайди. Устига устак буни Муаъллимий айтяпти. Муаъллимий бу эътирофини Кавсарийнинг вафотидан 26 кун олдин, 1371 йил, шаввол ойининг 23-куни ёзган. Яъни Кавсарий ҳали тирик. Шуни ёзяптики, китоб нашр қилиниб, дарҳол Мисрга етиб борсин. Танқил асарида Кавсарий ҳақида ёзганлари учун узр сўрашни истайди: лекин аксига олиб, китоб Мисрга бормасидан Кавсарий оламдан ўтади.\n-Устоз! Албонийнинг Танқилга ёзган муқаддимасида Кавсарийни ерга урган ифодалар бор. Шу даражадаки, исмини ёзишга ҳазар қиладигандек ёзилган... У ҳақида ёза туриб “одам” деб кетган. Сатр ораларида куфрга иймондан кўра яқин деб билинган ва ерга урилган Кавсарий тасвирланган гўё. Албонийнинг бу тарзда ёзишига алоқадор нималар дейсиз?\nШайх Муҳаммад Аввома - Албоний, Танқилнинг муқаддимасида Муаъллимийдан шуни нақл қилиб келтиради: “Агарда кимда ким китобни ўқиб, қайд ёзмоқчи бўлса, қайдини қизил қаламда ёзсин. Қайдининг остига имзосини (исмини) ёзсин”. Муаъллимий нега бундай талаб қўйган? Чунки, Танқилни Маккада яшовчи, асли Мисрлик бир киши томонидан жуда хунук ифодалар ишлатиб Мисрда нашр қилинган. Жумладан Кавсарий, Муаъллимийнинг Талиаътут Танқилга раддия ўлароқ ёзган Таҳрибда “Мен шу, шу ва шу жумлаларни мадҳ деб кўрмоқдаман” деган. Лекин мазкур Мисрлик шахс, Кавсарий ёзган сўзларни топиб, китобдан чиқариб ташлаган. Яманликларни яхши биламан: улар ўйлаб гапирадилар. Танқилдагига ўхшаб, ёмон сўзларни ишлатишмайди. Лекин китоб кимнинг номидан чиқарилса, у китоб учун ўша шахс масъул бўлади. Мана шунинг учун ҳам Муаъллимий Танқилни турли ҳужумлардан ҳимоя қилиш учун: “Агарда кимда ким китобни ўқиб, қайд ёзмоқчи бўлса, қайдини қизил қаламда ёзсин. Қайдининг остига имзосини (исмини) ёзсин” дейишга эҳтиёж сезган. Лекин Албоний, муқаддимасида буни нақл қилган бўлса-да, бунга риоя қилмай, ҳақиқатни беркитган. Ҳа, майли.\n 1-Танқил Кавсарийга қарши тоифанинг энг кучли ва ягона мурожаат манбайи бўлганлиги боис жуда кўп маротаба нашр қилинган. Жуда кўп маротаба муаллифидан хабарсиз қўшимчалар қўшиб нашр қилинган. Муҳаммад Носуриддин Албонийнинг асарнинг биринчи нашрига ёзган муқаддимадан маълум бўладики китоб инсофдан бенасибларнинг тижорат маркази бўлган ва нашриётларнинг иштаҳасини оширган. Албоний ҳам Танқил дан насибасини олиш учун (!) унга таҳқиқ (текширишга) киришган ва Муаъллимийнинг вафот этган йили ҳижрий 1386қайдлар билан нашр қилдирган. Шу сабабли ҳам Муаъллимий Албоний қайд ёзган нашрни кўра олмаган. У қанчалик асарни диққат билан кўздан кечирган бўлсада, муаллифга оид бўлмаган ифодаларни ҳам қўшганини, ўзига оид қайдларни (нун ҳарфи билан), Муҳаммад Абдурраззоқ Ҳамзага оидларини (мим ва аъйн ҳарфлари билан) ажратганини, Муаъллимийга оидларини ажратмай ёзган бўлса-да, Кавсарийни ёзаётганида ишлатган иборалар, асарни нашр қилиши учун Муаъллимийнинг вафотини кутиши ва Устоз Шайх Муҳаммад Аввоманинг Танқил асарининг ёзилишига доир фикрларини бир нуқтага олиб келсак, гап оғзимизда қолади. Абу Вафо ал-Афғонийнинг қайд қилишича: Аллома, муҳаққиқ, мудаққиқ, ал-фиқҳул кабийр, ал-муҳаддисуш шаҳийр, Мавлоно Шайх Муҳаммад Зоҳид ал-Кавсарий”га раво кўрилганлар машҳарда аниқ жавоби бўлади. Танқилнинг Албонийнинг қайди билан чиққан босмасини кўриш учун қаранг: Абдурраҳмон ибн Яҳё ал-Муаъллимий, Ат-танкил бима фий танбиъл Кавсарий минал абадил, таҳқиқ, Муҳаммад Носуриддин Албоний, Мактабатул маъориф, Риёд, 2005, I-II;\n14:46 / 14.04.2018 2148\n18:01 / 14.04.2018 5349\n2651 15:47 / 25.05.2018\n588 11:00 / 15.11.2020\n2089 11:46 / 17.01.2018\n3139 23:02 / 27.12.2017


Жулиан Ассанж нима учун Эквадордан қувилди – тахминлар билдирилди\nЖаҳон 824 15.04.2019 10:09:34\nТурли давлатларга доир махфий маълумотларни эълон қилиши билан донг таратган WikiLeaks сайти асосчиси Жулиан Ассанж Эквадор элчихонасидан қувилиши сабаби маълум қилинди. The Sun таблоидининг ўз манбаларига асосланиб ёзишича, Эквадор президенти Ленин Моренонинг ётоғида қисқичбақа тановул қилаётганига доир сурати WikiLeaks сайтида эълон қилиниши шундай қарорга сабаб бўлган.\nМанбанинг сўзларига кўра, Ассанж интернет тармоғида Моренонинг ҳашаматли меҳмонхона ётоғида тансиқ таомлар истеъмол қилаётгани акс этган суратларни жойлаштиришга қарор қилган.\nБундан ташқари, WikiLeaks асосчиси Морено ва унинг рафиқасининг 200дан ортиқ электрон мактубларини эълон қилган.\nЭслатиб ўтамиз, 2010 йили Швеция ҳукумати Ассанжни номусга тегиш ва жинсий тажовузларда айблаган эди. Бу вақтда Лондонда бўлиб турган Ассанж полицияга кўнгилли равишда таслим бўлган ва гаров пули эвазига қўйиб юборилган. 2011 йили Ассанжни Швецияга топшириш бўйича суд қарори қабул қилинди.\n2012 йил 19 июнда, чиқиб кетмаслик бўйича ишончномани берганига қарамай, Лондондаги Эквадор элчихонасига яширинди. Шу билан у салкам 7 йиллик умрини элчихонада ўтказди.\n2017 йили Швеция прокуратураси Ассанжга нисбатан очилган жиноий ишни тўхтатди.\n2018 йилда ОАВ АҚШ Адлия департаменти Ассанжга нисбатан жиноий иш қўзғатгани, бироқ улар «махфийлик» тамғаси остида экани ҳақида хабар тарқатди. Жулиан Ассанж АҚШга экстрадиция қилингудек бўлса, жосусликда айбдор деб топилиши ва узоқ муддатга қамоқ жазоси тайинланиши мумкин. Ассанжнинг ўзи, АҚШда уни ўлдиришлари мумкинлигини бир неча маротаба таъкидлаган.\n11 апрелда WikiLeaks асосчиси Жулиан Ассанж Лондон марказида қўлга олинган эди. Бунга Эквадор ҳукуматининг унга бошпана беришни тўхтатишга қарор қилгани сабаб бўлганди.\nWikiLeaks Жулиан Ассанж Эквадор АҚШ Швеция Лондон\nWikiLeaks асосчиси Жулиан Ассанж Лондонда қўлга олинди\nАдвокат: “Ассанж швед ҳукумати билан ҳамкорлик қилишга тайёр”


Марказий Осиё матбуотига назар\n25 январ 2021, Тошкент вақти: 12:46\nКеласи ҳафта (3 май куни) Жаҳон матбуот эркинлиги куни нишонланади. Шу сана муносабати билан “Озодлик” радиоси мухбирлари туркум мақолалар тайёрлаган. Улардан дастлабкиси “Марказий Осиё давлатлари матбуотига назар” дея номланган. Даниэл Киммажнинг ушбу мақоласида минтақа давлатлари оммавий ахборот воситалари дуч келаётган қийинчиликлар ҳақида бирма-бир мухтасар сўз юритилади.\nЖурналистлар ва хорижлик кузатувчилар ҳукуматлари назоратида бўлган Марказий Осиё минтақаси давлатларидаги матбуот аҳволидан яхши хабардор.\nҚозоғистонда ҳукуматни танқид қилган журналистлар ва матбуот органлари тазйиққа учраган. Қозоғистонда матбуот эркинми, деган саволга президент Нурсултон Назарбоевнинг қизи, йирик ахборот воситалари соҳибаси Дариға Назарбоева “Караван” газетасининг 21 апрель кунги сонида: “Қандай ёмон президентимиз бор. Биз қандай қилиб бутун матбуотни монополияга айлантира оламиз? Агар Қозоғистонда матбуот эркин ёки эркин эмаслигини билишни хоҳласангиз Олмаота кўчаларида беш дақиқа юрсангиз кифоя”, - дея жавоб берган. Дарҳақиқат, Қозоғистонда мухолифат нашрлари бор.\nБироқ омма фикрини шакллантириш имкониятига эга бўлган миллий телевидение ёки давлат назоратида ёки Назарбоевлар оиласига яқин доиралар томонидан назорат қилинади.\nКузатувчилар Марказий Осиё давлатларида сиёсий воқеалар Қирғизистон матбуотидаги каби ранг-баранг ёритилмайди, деган фикрда. 2005 йил март ойида президент Асқар Ақаев одамлар бостириб келганидан кейин эмас, мухолифат раҳбарлари телевидение орқали қилган чиқишидан кейин ҳокимиятни тарк этган. А.Акаев давридан кейин 2005-2006 йилларда мамлакатда таниқли сиёсатчиларга суиқасдлар қилингани, сиёсий ва иқтисодий ислоҳотлар ўтказилмагани халқ норозилигига сабаб бўлаётгани республика матбуотида кенг ёритилмоқда.\nЮқорида айтиб ўтилганидек, Тожикистон матбуотида мамлакатдаги сиёсий воқеалар Қирғизистон матбуотидаги каби кенг ёритилмайди. Қайта президент этиб сайланишни кўзлаётган Имомали Раҳмонов мамлакатни 2020 йилгача бошқариши мумкин. Сўнгги йилларда у ана шу мақсад сари интилмоқда. Ўз навбатида, бу Тожикистон матбуотига ҳам таъсир этмоқда.\nТожикистонда фуқаролар уруши тугаганига 2007 йилда 10 йил тўлади. Ҳукумат телевидение ва матбуотни назорат қилиб келмоқда. Айни пайтда республикада фаолият юритаётган бир нечта майда мустақил газета ва журналлар янги нашрни чоп эттириш ва уни газетхонларга тарқатишда катта қийинчиликларга дуч келмоқда.\nТуркманистонда эса барча нашриёт ва оммавий ахборот воситалари ҳукуматнинг қаттиқ назоратида. Барча ахборот воситалари президент Сапармурот Ниёзовни улуғлаш ва унинг бошқаруви остида Туркманистон олтин даврни бошидан кечираётганини мақташ билан овора. Айни пайтда Туркманистон ахборот воситалари президент Ниёзов баёнотлари ва яна ким юқори лавозимдан бўшатилгани ҳақидаги хабарларни бериб бормоқда. Масалан, 24 апрель куни президент Ниёзов собиқ Бош прокурор Қурбанбиби Отажоновани коррупцияга муккасидан кетганликда айблаганида у президентдан ўтиниб кечирим сўраган. Отажонова прокурорлик фаолияти давомида кўплаб ҳамкасбларини жавобгарликка тортгани айтилади.\n2005 йилда рўй берган Андижон воқеаларидан кейин Ўзбекистон матбуотида Ғарбга қарши кайфиятлар анча кучайди. Ҳукумат расмийлари Ғарб ахборот воситаларини “ахборот хуружи” орқали Ўзбекистон барқарорлиги ва суверенлигига путур етказаётганликда айблади. Оммавий ахборот воситалари мамлакатнинг геосиёсий йўналиши Россия ва Хитойга қаратилгани ҳақида тушунтиришлар бериб бермоқда. Айни пайтда Ўзбекистондаги оммавий ахборот воситаларида коррупция ва айрим иқтисодий қийинчиликлар ҳақидаги маълумотлар берилмоқда.


Ўзбекистонлик мураббий Япониядаги нуфузли семинарда иштирок этяпти ФОТОГАЛЕРЕЯ / Olamsport.com\n18:14Масвидаль карантиндан чиқди\t0 17:48"Аньянг": Ғиёсов билан тузилган шартнома ўзаро келишув асосида бекор қилинди\t0 17:27Августда Кентуккида янги WTA турнири ўтказилади\t0 17:01Ретро. 2006 йил Тошкентда ўтган Осиё чемпионатининг очилиш ўйини - Ўзбекистон - Малайзия учрашувидан ФОТОРЕПОРТАЖ\t0 16:40Хитойдаги барча турнирлар, жумладан Якуний WTA мусобақаси ҳам бекор қилинади\t0 16:16"Реал"нинг бугунги ўйин учун қайдномаси\t0 15:51Мутлақ жаҳон чемпиони реванш беради\t0 15:28Рублёв Китцбюэлда иккинчи ғалабасини тантана қилди\t0 15:02Порье Масвидальнинг тайёргарлиги ҳақида гапирди\t0 14:41Coca Cola Суперлигаси марказлашган ҳолда давом этиши кутилмоқда\t0 14:20Challenge Elite турнирида 1/2 финалчилар маълум\t0 13:58Бен Аскрен: Мен туфайли ҳозир у шу даражада машҳурликка эришди\t0 13:37Спортчилар ижтимоий тармоқларда (25 та сурат)\t1 13:13Coca Cola Суперлигаси. 9-тур ўйинлари қайси каналларда намойиш этилади?\t0 12:48Магомедшарипов Волкановскининг «вызови»ни қабул қилди\t0\nЎзбекистонлик мураббий Япониядаги нуфузли семинарда иштирок этяпти ФОТОГАЛЕРЕЯ\nШу кунларда дзюдо ватани - Японияда мураббийлар учун халқаро семинар ўтказилмоқда.\nБир ойга мўлжалланган ушбу семинарда Хитой, Саудия Арабистони, Покистон, Мьянма, Исроил, Сурия ва Ўзбекистондан таклиф этилган мураббийлар иштирок этишяпти ҳамда ўз тажрибаларини оширишмоқда.\nЮртимиздан мазкур семинарга истеъдодли мураббий Муҳаммад Беҳзод Бахтиёров таклиф этилган. Семинарга Олимпиада чемпиони, Япония терма жамоаси мураббийи Косей Иноуэ бошчилик қиляпти.\nБир ойлик семинар якунида мураббийларга Японияда малакасини оширганлиги ҳақидаги тегишли диплом, сертификат ва гувоҳнома топширилади. Мураббийлар ўз юртларига қайтганларидан сўнг Кунчиқар мамлакатда ўрганган билимларини семинар тариқасида ёш ҳамкасблари ҳамда ҳакамларга ўтишади.\nМаълумот учун, Токиода бошланган халқаро мураббийлик семинари айни кунларда пойтахтдан 50 км узоқликда жойлашган Канагава шаҳрида давом этмоқда. Шундан сўнг мураббийлар 22-24 ноябрь кунлари Япониянинг Осака шаҳрида ўтказиладиган “Катта Дубулға” туркумига кирувчи нуфузли турнирни томоша қилишади.\nИсроил терма жамоаси карантинга олинди 0


Президент Мирзиёев қароргоҳига 19 кишилик кутилмаган ташриф…. « Ўзбекистон Халқ Ҳаракати\nПрезидент Мирзиёев қароргоҳига 19 кишилик кутилмаган ташриф….\n23 May 2018 - 17:24\n2018 йилнинг 20 май, якшанба куни эрталаб маҳаллий вақт билан соат 8.00 ларда Ўзбекистон президенти Шавкат Мирзиёев қароргоҳига турли вилоятлардан адолат истаб келган 19 нафар киши юриш қилди.\nБироқ Президент Резиденцияси дарвозаси тагига етган аҳоли вакилларига Мирзиёев хонадонига кириш ва президент билан юзма-юз бўлиш бахти насби этмади.\n19 нафар фуқраони бунингдек бахтдан, айтиш мумкин бўлса, ИИБ ходимлари мосуво қилишди.\nПрезидент қароргоҳи дарвозаси қаршисида қўлга олинган 19 нафар фуқаролар соат тахминан 9.00 ларда милиция ходимлари томонидан қўлга олинди ва махсус машинада Мирзо Улуғбек туман ИИБ биносига олиб кетилди.\nПрезидент Мирзиёев қароргоҳига 19 кишилик кутилмаган ташриф….(Президент девонига ярим ставка матбуот котиблигига ўтсам бўларкан, Миромоновичнинг қабул қилишга фурсатлари бўлмаган аҳоли вакилларининг оҳларини шу алфозда Мирзиёевга етказиб турардим… Халқнинг дардли ҳикоясини алимсоқдан қолган орг. техникамда монтаж қилсам-да…Зотан айни дамда бизга техник сифатдан кўра, мазмун-моҳият муҳимроқ….????\nМалохат Эшанкулова paylaştı: 23 Mayıs 2018 Çarşamba\nМаҳаллий ҳокимият, маҳалилй давлат идоралари ва суд-ҳуқуқ тизимидан, қонунни назорат қилувчи орган ваклиларининг адолатсизлигидан безиб кетган аҳоли вакилларининг президент Мирзиёевдан адолат излашдек умидлари мана шу аснода бир зумида саробга айланди.\nУмидлари пучга чиққанлар орасида Навоий вилоятининг Конимех туманидан келган Комил Нуримбетов, Қашқадарё вилоятидан Тожимурод Ҳамидов, Гулжаҳон Пармонова, Алишер Худойқулов, Маҳфуза Нормуродова, Гулшан Содиқова, Самарқандлик Шукрулло Ҳалимов, Нигора Қодирова турмуш ўртоғи Шарипов билан, Жиззахлик Шоҳиста Элмуродова, Янгийўллик Акром Жўраев, Гулбаҳор Тошматова, Рустам Жалилов, Давлат Мирзабоева, Мазам Аширматова, Раҳимхўжа Алимхўжаев, Сания Асимова, Нигора Исроилова, андижонлик Фарейда Газиева, Касбилик Нигорахон ва бошқалар бор эди.\nПрезитдент Мирзиёев резиденцияси дарвозаси биқинидан милиция ходилари томонидан Тошкент шаҳар Мирзо Улуғбек туман ИИБ бўлими биносига олиб кетлиган Навоий вилоятининг Конимех туманидан келган Комил Нуримбетов мана шундай ҳикоя қилади:\nБу қизнинг Исми Нигора. У Тошкентга, Президент ҳузурига Қашқадарёдан умид-ла келган. Нигора Касби туман ҳокимининг ҳақсизлиги хусусида шундай дейди:\nДилдора Исроилова ҳам адолат истаб Президент қраоргоҳига қараб юриш қилганлардан бири.\nДилдора Исроилова Учтепа туман дезенфекция станцияси давлат корхонасининг бош шифокори бўлиб ишлайди.\nДилдора айни дамда у раҳбарлик килаётган корхона биноси Учтепа туман ҳокимияти томонидан тортиб олиб қўйлиганлигидан безовта. Негаки, ишчилари кўчада қолган.\n20 май куни президент қароргоҳига отланган 19 нафар киши Ўзбекистоннинг турли вилоятларидаги давлат органларидан зада бўлган аҳоли қатлами. Уларнинг ҳар бирларини дарди бир дунё.\nБироқ биз бугун Сизни 3 нафар фуқаронинг ташвишлари билан таништириш-ла чекланамиз, холос.\nХулоса ўрнида шуни айтишимиз мумкинки, Мирзо Улуғбек туман ИИБ биносида Президент қароргоҳига киришга ва Мирзиёев билан учрашишга уринган аҳоли вакиллари, аввалига, қўрқитилди, дўқ-пўписа қилинди. Яна бир маротаба шу ҳаракталарини такрорлашса, маъмурий ва ҳатто жиноий жавобгарликка тортилишлари мумкинлиги хусусида қатъий огоҳлантирилди.\nАна шундан кейингина ҳар бир фуқаро арзи эшитилди ва жабирдийдаларга Олий суд раиси ва Бош прокурор қабулига киритишларида кўмаклашишга ваъда берилди.\nБироқ бу билан ҳали ҳикоямиз тугаб қолган эмас….\nМустақил журналист, ҳуқуқ ҳимоячиси


02:10 / 19.02.2017\nАвстриянинг Ҳохфильцен шаҳарчасида давом этаётган биатлон бўйича жаҳон чемпионатининг эркаклар ўртасидаги эстафета мусобақаси бўлиб ўтди.\nУнда Россия терма жамоаси (Алексей Волков, Максим Цветков, Антон Бабиков, Антон Шипулин) маррага биринчи бўлиб етиб келди ва олтин медалларни қўлга киритди. Бу Россия терма жамоасининг жаҳон чемпионатларидаги 9 йиллик танаффусдан сўнг илк ғалабаси бўлди. Сўнгги марта жамоа 2008 йилда олтин медалларни қўлга киритганди.\nИккинчи бўлиб маррага Франция (Жан-Гийом Беатрикс, Кентен-Фийон Майе, Симон Дестьё, Мартен Фуркад) терма жамоаси етиб келган бўлса, бронза медалини мезбонлар Австрия терма жамоаси (Даниэл Мезотич, Юлиан Эберҳард, Симон Эдер, Доминик Ландертингер) қўлга киритди.\nРоссия МФ биатлон ЖЧ-2017


МИБ «Жарқўрғонда жар солган ҳоким»га муносабат...\n14.07.2020 18:38 0 4755\nКуни кеча сайтимизда «Жарқўрғонда жар солган ҳоким ёки «...судьяда бор аламим маним!» сарлавҳали мақола эълон қилинганди. Унда асосий мавзу туман ҳокимининг маҳаллий судьяларга муносабати, бунинг туб сабаблари хусусида бўлиб, гап орасида айрим суд қарорлари туман раҳбари томонидан ижро этилмаётгани ҳам қистириб ўтилганди.\nМақола чиққанидан саноқли соатлар ўтиб, Мажбурий ижро бюроси матбуот хизмати раҳбари Фаррух Тошпўлатов биз билан боғланди. Одатда гапни узоқдан бошлаб, калаванинг учини йўқотиш даражасига борадиган Ф.Тошпўлатов бу сафар дарҳол индаллосига ўтди. Айтдики, акалар, ахборот бериб қўйишим лозим: мақоланинг суд қарорлари ижроси билан боғлиқ нуқталари Бюронинг Сурхондарё вилоят бошқармаси томонидан ўрганилди. Аниқланишича, иқтисодий ва маъмурий судларнинг қарорларига асосан туманда жойлашган «Дусан бобо» фермер хўжалиги ва «Жануб мева сабзавот Экспорт» МЧЖ фойдасига туман ҳокими қарорини бекор қилиш мажбуриятини юклаш билан боғлиқ бўлган ижро ҳужжатлари Бюронинг Жарқўрғон туман бўлими иш юритувига (жорий йилнинг 13 июль кунига қадар) келиб тушмаган. Туман маъмурий суди томонидан ҳокимнинг 29.10.2018 йилдаги 2052-сонли қарорини бекор қилиш эса ҳокимликнинг ўзига юклатилган...\nТушунарли. Демак, муаммога МИБнинг дахли йўқ, ҳамма гап ҳокимнинг ўзида экан. Кўп ҳолларда суд қарорларининг амалдорлар (айниқса, маҳаллий ҳокимликлар) томонидан ижро этилмаслиги, бунга имконият бераётган қонунчиликдаги бўшлиқлар — алоҳида мавзу. Шу боис МИБ масъули билан баҳслашиб ўтирмадик. Аксинча, тезкор муносабат учун раҳмат айтилди.\nЭътироф ёқди чоғи Фаррух Тошпўлатов маъноли томоқ қирди, чуқур нафас олгач, овози янаям майинлашди: «Муносабатимизни сайтда чиқарасизлар-а?».\nМИБ ҳоким жарқўрғон


Тўлов пули ҳисоб рақамига ўтмагач\nС начала работы biznes-daily.uz 8 368 529\nГлавная "ISTE'MOLCHI" Тўлов пули ҳисоб рақамига ўтмагач\nСариосиё туманидаги “Бўйрапўшт” маҳалласида истиқомат қилувчи Бозор Шукуров Ўзбекистон ИҲҲҚЖ федерациясининг ишонч телефонига мурожаат қилди. Унда баён қилинишича, истеъмолчининг табиий газ учун тўлаган 610 000 сўм пули унинг ҳисоб рақамига келиб тушмагани сабабли хонадонига қарздорлик ҳисобланган.\nМурожаат туман ИҲҲҚЖ томонидан ўрганилди ва фуқаронинг тўлов пули ҳисоб рақамига ўтказилди.\nАвиакассада 300 000 сўмга “адашишди”\nСариосиё тумани Истеъмолчилар ҳуқуқларини ҳимоя қилиш жамиятига “Шабнам” маҳалласида истиқомат қилувчи Фароғат Нарзуллаева ариза билан мурожаат қилди. Унда келтирилишича, фуқародан тумандаги авиакассалардан бирида авиабилет учун ортиқча\n300 000 сўм пул олинган. Мурожаат жамият ходимлари томонидан ўрганилиб, истеъмолчининг ҳақ эканлиги ойдинлашди ва авиабилет учун тўланган ортиқча 300 000 сўм пули қайтариб берилди.


Бош саҳифа › Адабиёт › Саҳифа 3\nҚабристондан олинган гуллар\nУшбу воқеа бундан бир неча йиллар олдин содир бўлган. Ўшанда 12 яшар қизалоқ эдим.\nБаҳор ойларининг бирида Ёнг Ҳенинг онаси ҳовлига напалгот гулини экди. Сўнгра Ёнг Ҳе саккиз ёшга кирар йили, гул юзини оча бошлаган пайтда, унинг онаси уйдан кетиб қолди. Отаси шу йили гул уруғларини йиғиб олди. Олти йил давомида ҳар йили дераза олдида напалгот гули қийғос гуллар эди.\nОсмонга ой, йигитга от ярашар – Туёқлари юлдуз сочсин елганда. Йигит бўлсин, кирса давра ёришар, Қиз-жувоннинг ақли шошсин кулганда.\nПасткаш йигитнинг тавбаси\nТаҳририятга келган ушбу хат барчанинг диққатини тортди. Унда бир аёлнинг дарди ва бир йигитнинг изтироблари, пўшаймонлари бор эди... Мактубни эътиборингизга ҳавола этамиз.\nФарзандимни дейми ё бахтимни?..\nАзиз, муштарий, ҳукмингизга ҳавола этилаётган ушбу янги рукн орқали муаммоларингизга энг холис инсонлар - мухлисларнинг муносабатини билиш имконига эга бўласиз. Бугунги рукнимиз қаҳрамони - бахтини топдим деганда, катта бир тўсиққа учраган ёшгина аёл...\nЗаҳириддин Муҳаммад Бобур ғазали. Маъмуржон Тўхтасинов ижросида\nСен мени минг бора алдадинг ёмғир, Шивирлаб бахт ҳақда эртаклар айтиб. Осмон ишонмасдан хўмраяр қўнғир, Биламан бахт асло келмайди қайтиб.\nОта, биз уддаладик\nОхирги кунларда Акбарнинг ҳар доимгидан кўра, ишдан уйига ошиқишининг сабаби бор эди. Мана, бир неча кун бўлдики, унинг уйига онажониси келган. Талабалик даври билан қўшиб ҳисоблаганда жами саккиз йилча она дийдорига тузук тўймаган фарзанд учун бу ҳақиқатан байрам эди.\nКетаяпсиз… Майли-ю, аммо Юрагимга бир сўз деб кетинг! Ортингиздан зор йиғламасин, Қайтаман деб, овутиб кетинг!\n« Орқага12345...Олға »


13.06.2019 13:23 0 2935\nКанада пойтахти — Оттава шаҳри аҳолиси сони бир миллион кишига етди. Бу ҳақда «Regnum» ахборот агентлиги Канада миллий статистика бюросига асосланиб хабар берди.\nҚайд этилишича, шу ҳафта бошида 28 киши прописка олганидан сўнг ушбу довон забт этилган. Эртага, 14 июнь куни Оттавада бу тарихий натижани катта тантана қилишмоқчи.\nМаълумот учун: Канададаги энг йирик мегаполис Торонто — аҳолиси 2,7 миллион киши. Қолаверса, Монреаль (1,7 млн.) ва Калгари (1,26 млн.) ҳам миллионер-шаҳарлар саналади. Пойтахт Оттава бу рўйхатга тўртинчи бўлиб қўшилди.\nКанада аҳоли оттава\nКоронавирус 16/05, 23:05\nКанада COVID-19 вакцинаси синовларига рухсат берди\nКоронавирус 28/04, 16:10